Šokantne vesti iz Italije, Konte ostao bez 30 miliona evra, hoće li se situacija promeniti u Interu? - Svetionik.com\n142 mesto 7\n779 Šokantne vesti iz Italije, Konte ostao bez 30 miliona evra, hoće li se situacija promeniti u Interu?\nSportske.net · 23.08.2020 18:34\nKako prenose italijanski mediji, trener milanskog Intera Antonio Konte prevaren je za 30 miliona evra. On je navodno još kao trener Čelsija investirao 30 miliona evra preko finansijskog investitora Masima Boćićija, očekivao je profit do juna tekuće godine. Ipak, kada su stvari pošle po zlu, Konte je sa još sedmoro drugih ljudi koji su takođe investirali novac preko Boćićija pokrenuo istragu. Utvrđeno je da je dokumentacija koju je pomenuti Boćići priložio falsifikovana, kao i da je čak njegova email adresa lažna. Videćemo kako će se čitava priča završiti, Konte je prevaren i teško da će mu se vratiti išta od uloženih 30 miliona evra! Veliki gubitak, čak i za jednog poznatog fudbalskog radnika kakav je trener milanskog Intera, u poslednje vreme se spekulisalo da bi mogao da napusti klupu "Neroazura" zbog neslaganja sa upravom. Pitanje je da li je pametno napuštati dobro plaćen posao u trenutku kada ste izgubili 30 miliona evra.\nSportske.net · danas 12:36\nIstorija je stvorila jaku vezu između madridskog Reala i francuskog Remsa, koju ni danas nisu zaboravili u klubu iz španske prestonice. Naime, Real je osvojio svoj prvi Kup evropskih šampiona (Liga šampiona) 1956. godine, savladavši u finalu upravo ekipu Remsa, koja je u svojim redovima imala legendarnog Rejmonda Kopu. Čuveni Kopa je potom prešao u Real, za koji je igrao do 1959. godine, ali se vratio u Rems u kojem…\nSelektor Srbije Ljubiša Tumbaković saopštio je danas spisak igrača za duel protiv Norveške u baražu za plasman na EURO, kao i za mečeve Lige nacija protiv Mađarske i Turske. Srbija će 8. oktobra gostovati u Oslu, tri dana kasnije dočekaće Mađarsku u Beogradu, dok je duel sa Turskom na programu 14. oktobra u Istanbulu. U slučaju pobede nad Norveškom igra se i meč finala baraža za odlazak na EURO2020. Taj…\nSportske.net · danas 10:39\nLuis Suarez je u suzama napustio Barselonu, danas će se oprostiti od navijača na video konferenciji za medije, a potpisaće ugovor sa Atletikom, koji će kroz bonuse platiti oko sedam miliona evra. Urugvajac će potpisati dvogodišnji ugovor, u Italiji je njegov test za dobijanje EU papira izazvao skandal jer je univerzitez za strance u Peruđi izgleda "progledao" kroz prste fudbaleru, a sada mediji tvrde da je i Juventus umešan u…\nSportske.net · danas 10:32\nCrvena zvezda želi da proda dvojicu napadača u ovom prelaznom roku, pa bi mogla da potraži barem jednu zamenu. Možda je dobra prilika nekadašnji fudbaler "crveno-beli" Aleksandar Pešić koji je ostao bez angažmana nakon raskida ugovora sa Al Itihadom iz Saudijske Arabije. Najbolji strelac Superlige Srbije u sezoni 2017-18 će vrlo verovatno podići tužbu protiv sada već bivšeg kluba koji mu duguje nekoliko plata. Kao naredna destinacija Pešića spominje se…\nSportske.net · danas 11:50\nJunajted i dalje nije završio posao oko Aleksa Telješa, Porto sa bonusima traži 40 miliona evra, što je blizu otkupne klauzule Brazilca, ali "Đavoli" imaju tri rezervne opcije. Jedna je Nikolas Taljafiko, reprezentativac Argentine, Ajaks traži oko 27 miliona evra, druga Mikolenko, ukrajinski reprezentativac iz kijevskog Dinama, a treća Fode Balo Ture, iz Monaka. Dankan Kastls, poznati novinar tvrdi da je Telješ i dalje prva opcija, mada bi u Junajtedu…\nSportske.net · danas 09:18\nNakon eliminacije iz Lige šampiona, Crvena zvezda je rešila da smanji troškove poslovanja. Juče je deo uprave "crveno-belih", zajedno sa trenerom Dejanom Stankovićem, prepolovila sebi plate do jula naredne godine, ali za finansijsku stabilizaciju kluba potrebne su i prodaje. Mateo Garsija je na izlaznim vratim kluba, a Sportski žurnal prenosi da Zvezda želi da proda i El Fardua Bena, Ričmonda Boaćija i Milana Pavkova. Ben čeka dogovor između klubova, dok…\nBarselona je uspela da proda Semeda Vulvsima, otišao je i Luis Suarez u suzama, preselio se u Atletiko, a klub se oslobodio i poslednjih godina ugovora Rakitića i Vidala. Sada lakše dišu i pokušaće da ispune želje Ronalda Kumana. On ne odustaje, kako se priča, Barselona će do kraja nedelje kupiti Memfisa Depaja, Lion čeka, kapitenu ističe ugovor naredne sezone, a njegova prodaja će smanjiti gubitke zbog pandemije. Ali, "Les…\nSportske.net · 23.09.2020 20:52\nNepopularne mere u Crvenoj zvezdi ovog leta! Zbog izostanka milionske zarade na koju su u Zvezdi mogli da računaju u prethodne dve godine, kada je njihov tim igrao u grupnoj fazi Lige šampiona, čelnici kluba iz Ljutice Bogdana odlučili su da, za početak, sebi smanje plate za čak 50 posto, preneo je večeras ''Kurir''! Prema tim saznanjima, generalni direktor Crvene zvezde Zvezdan Terzić i njegovi prvi saradnici će do daljnjeg…\nHero je heroj, najbolje od Medžika Džonsona, Majami na korak od sna! (video)\nSportske.net · danas 09:01\nMajami je na pragu bitke za prsten. Junak je Tajler Hero, 20-godišnji ruki je ubacio 17 od 37 poena u poslednjoj četvrtini, njeogva noć karijere dovela je Hit do vođstva od 3:1. Njegov broj poena je najveći u jednom plej ofu od 1980. kada je Medžik ubacio 42. Jedini ruki koji je postigao više poena u plej ofu od Medžika Džonsona i Hiroa je naravno Vilt Čembrlen. Kouč Seltiksa Bred…\nZvanično, najskuplji svih vremena dobio zamenu! (video) (foto)\nSportske.net · danas 11:56\nViše nema ni najmanje dileme, Eduard Mendi je novi golman Čelsija. Senegalski reprezentativac je stigao iz Rena za oko 22 miliona evra, iz kluba tvrde da je on praktično zamena za Kabaljera, ali je nakon novog debakla najskupljeg golmana svih vremena jasno da će dobiti šansu među stativama vrlo brzo. Kepa je u sezoni za nama bio najgori golman u Premijer ligi, iako je najskuplji u istoriji sporta, ove sezone…\nSportske.net · 23.09.2020 21:04\nŠtoper Real Madrida Naćo Fernandes na pragu je odlaska iz "kraljevskog" kluba. Naćo je dete kluba, ali je ujedno i večiti "četvrti" štoper, jer je najpred bio to iza Ramosa, Varana i Pepea, a kasnije se tu umešao i Eder Militao. Madridski As piše da je sada pravi trenutak za rastanak, Naćo želi da igra standardno, a na stolu ima primamljive ponude Napolija, Rome i Milana. As otkriva da su…\nSportske.net · 23.09.2020 15:56\nArsenal je ovog leta dobio nekoliko jako dobrih pojačanja, konačno je u klub stigao mladi Vilijam Saliba iz Sent Etjena, iz Lila je doveden Gabrijel Magaljaeš, koji je postigao i gol na debiju, dok je kao slobodan igrač iz Čelsija dovede Vilijan, koji je u prvom nastupu zabeležio het-trik asistencija. Stigao je nedavno i mladi Runar Aleks Runarson, Islanđanin će biti alternativa Berndu Lenu na golu, otkupljen je i Pablo…\nSportske.net · 23.09.2020 22:27\nManje od 24 sata ostalo je do početka utakmice između Šarlroa i Partizana, u okviru trećeg kola kvalifikacija za Ligu Evrope. Opšta je ocena da će ta utakmica biti potpuno drugačijeg sadržaja (ali, verujemo sličnog ishoda) u odnosu na prethodna dva kola u kojima je Partizan probijao ''bunkere'' protiv RFS-a i Sfintula. Svi očekujemo nadigravanje dve kvalitetne ekipe, ali i taktičko nadmudrivanje dvojice trenera, uz nadu da je šef struke…\nLiga kup - Četiri meča, 22 gola! Maestralni Kai Haverc! (video)\nSportske.net · 23.09.2020 22:40\nJoš četiri tima prošla su u osminu finala Liga kupa, a to su - Čelsi, Everton, Njukasl i Arsenal. Verovali ili ne, na četiri utakmice palo je čak 22 gola! Čelsi je na svom Stamford Bridžu razbio Barnsli rezultatom 6:0, a definitivno je meč obeležio novajlija Kai Haverc koji je postigao het-trik! Nakon dva neuverljiva nastupa u Premijer ligi, Haverc je večeras pokazao zašto je doveden. Najpre je u 19.…\nSportske.net · 23.09.2020 17:37\nU susret novoj sezoni, u kojoj će Partizan ponovo imati najviše ambicije, crno-beli su danas potpisali važan sponzorski ugovor sa svojim dugogodišnjim generalnim sponzorom, kompanijom NIS. Ugovor je u ime NIS-a potpisao generalni direktor kompanije Kiril Tjurdenjev, a ispred Partizana predsednik kluba Ostoja Mijailović. ''Ono što je zajedničko NIS-u i košarkašima Partizana jesu spremnost na izazove, šampionski i timski duh i činjenica da smo najjači kad je najteže. Zato smo…\nSportske.net · 23.09.2020 23:08\nMalkom, Frenki de Jong i od večeras - Seržinjo Dest! Podsetićemo vas ukratko na prethodve dve "krađe godine". Prva se desila leta 2018. godine, Roma i Bordo su na zvaničnim sajtovima potvrdili dogovor, sa svim detaljima transfera Brazilc Malkoma, koji je bio na putu ka aerodromu, dok su navijači "Vučice" organizovali doček po sletanju u Rim. Onda je Erik Abidal lično kontaktirao njegovog agenta, Malkom je odmah saznao da ga…\nAko Partizan prođe, ovo će mu biti rival u plej-ofu i u strašnoj je formi! (video)\nSportske.net · 23.09.2020 19:53\nPobednik sutrašnjeg dvoboja između Šarlroe i Partizana igraće u plej-ofu kvalifikacija za Ligu Evrope protiv poljskog Leha iz Poznanja. To je epilog večerašnjeg meča na GSP stadionu u Nikoziji, gde je Leh kao gost deklasirao domaću ekipu Apolona sa 5:0! Podsetimo, Leh će i u plej-ofu biti gost, a sutra ćemo saznati da li će doputovati u Beograd ili u Belgiju. Poljaci su u prethodna dva kola kvalifikacija eliminisali letonsku…\nPisali smo o Faiku Bolkijahu, bratancu najbogatijeg svetskog vladara, Sultana od Bruneja. Faik je sin sultanovog rođenog brata, vladar nema muške dece, pa će ovaj fudbaler naslediti ogromno bogatstvo. Pomalo i podsmešljivo, nazivaju ga "najbogatijim" igračem sveta, on to i jeste, ali novac nije zaradio od fudbala. Bio je u školama Čelsija i Lestera, igrao za rezervne timove, a kako kaže, red je na novi korak u karijeri. Faik je…\nSportske.net · 23.09.2020 16:34\nTelevizija Arena Sport obezbedila je direktan prenos tri utakmice devetog kola Superlige Srbije, stoji na sajtu takmičenja. U petak od 19 časova na prvom programu te televizije gledaoci će moći da isprate susret između Voždovca i niškog Radničkog u Beogradu. Subota je rezervisana za multiprenos četiri utakmice: Javor Matis – Zlatibor, TSC – Spartak ŽK (noseća utakmica), Čukarički – Mačva i Radnik – Rad koji svoje mečeve igraju od 16…\nSportske.net · 23.09.2020 18:20\nAtletiko Madrid će danas ili najkasnije sutra i zvanično potvrditi transfer Luisa Suareza iz Barselone, ali to nije sve. Kako prenose francuski mediji, predstavnici Atletika u ponedeljak su održali sastanak sa predstavnicima Edinsona Kavanija, koji je i dalje opcija i želja Dijega Simeonea. Atletiko se nije nadao odlasku Alvara Morate u Juventus, već je Simeone nameravao da proda Dijega Koštu i da Suarez zapravo bude njegova zamena. Ipak, Simeone sada…\nVidiš 3,185 vesti od ukupno 3,202.\nMOZZART Sport - Vesti iz fudbala 7% 2\nAžurirano 24.09.2020 16:35.


RTS :: Fratini: Bez spuštanja tenzija nema nastavka dijaloga\nPolitika Fratini: Bez spuštanja tenzija nema nastavka dijaloga\npetak, 30. mar 2018, 15:55 -> 15:58\nPredsednik Instituta za međunarodne organizacije Franko Fratini ocenjuje da visoka predstavnica EU za spoljnu politiku i bezbednost Federika Mogerini treba da vodi računa o tome da obaveze budu ispunjene, a ne samo da ponavlja da je neophodan dijalog.\nFranko Fratini je osudio nedavne događaje u Kosovskoj Mitrovici i hapšenje Marka Đurića, te istakao da je predsednik Srbije Aleksandar Vučić u pravu kad kaže da je neophodno smirivanje napetosti.\n"Beograd i Priština treba da ispune sve obaveze iz Briselskog sporazuma. Kosovo mora da ispuni formiranje zajednice srpskih opština. Nažalost, to još nije učinjeno", rekao je Fratini.\nKako je rekao, i Priština i Beograd treba da prihvate Evropsku uniju u ulozi medijatora.\nEvropa treba da ojača sopstvenu ulogu i istraži načine u razrešavanju problema, smatra Fratini.\nUpitan da li je rešenje kosovskog pitanja - šansa ili prepreka na putu Srbije u EU, Fratini je ponovio svoj ranije više puta izrečen stav - u kriterijumu Kopenhagena ne postoji uslov da se prizna Kosovo kao preduslov za prijem u EU.\nNije rečeno da nećete postati članica EU ako ne priznate drugi entitet ili zemlju, istakao je Fratini i podsetio da postoje članice EU koje nisu priznale Kosovo.\nPrema tome, to bi bio primer duplih standarda.


08.09.2017. – Bezbednost dece u saobraćaju – nastavljene aktivnosti u gradskoj OŠ „Nada Purić“ u Valjevu.\nCrveni krst Valjevo je nastavio aktivnosti na temu „Bezbednost dece u saobraćaju“ u OŠ „Nada Purić“ za učenike 3 odeljenja prvog razreda, za ukupno 66 učenika, a prisustvovale su i 3 učiteljice i 3 člana sekcije Crvenog krsta Valjevo pri osnovnim školama.\nAktivnost je realizovana u formi predavanja, video prezentacija i interaktivnog rada sa pitalicama, porukama i pukama sa aktivnim učešćem prvaka u razgovoru sa našim predavačima i na svako pitanje bili su spremni da daju odgovor pri čemu su pokazali zavidno interesovanje da prošire svoje znanje iz oblasti saobraćaja. Pažljivo su pratili prikazane edukativne sekvence iz filmova: „Zebra, znak, semafor“, „Opasne igre“ („Dunav film“) i „Ulica nije mesto za igru“ („Avala Filma“), posle čega su odgovarali na kratke pitalice napisane u stihu na koje su davali krajnje zanimljive odgovore. Troje mladih volontera iz sekcije Crvenog krsta Valjevo u osnovnim školama su podelili prisutnim prvacima i njihovim učiteljicama multifunkcionalne rasporede časova koji će im služiti da se svakodnevno podsećaju na osnovna pravila ponašanja i bezbednosti u saobraćaju, kada god budu gledali svoj raspored časova.\nI ovoga puta su tu bili i naši stalni partneri u realizaciji ovih aktivnosti: Patronažna služba Doma zdravlja Valjevo i Zavod za javno zdravlje Valjevo.


JUNKER pošto je potpisao najpogubniji sporazum u istoriji EU, ŠOKIRAO ZAPAD! Najavio sukob Amerike i EU: Glupo je da dolarom sami podcenjujemo evro! | Vestinet.rs\nPočetna TEMA DANA\tJUNKER pošto je potpisao najpogubniji sporazum u istoriji EU, ŠOKIRAO ZAPAD! Najavio sukob Amerike i EU: Glupo je da dolarom sami podcenjujemo evro!\nJUNKER pošto je potpisao najpogubniji sporazum u istoriji EU, ŠOKIRAO ZAPAD! Najavio sukob Amerike i EU: Glupo je da dolarom sami podcenjujemo evro!\nPredsednik Evropske komisije Žan-Klod Junker pozvao je u sredu Evropsku uniju da promoviše ulogu evra kao međunarodne valute, a preduslov za to je, kako je rekao, produbljivanje ekonomske i monetarne unije 28-članog bloka.\n„Smešno je da avio-prevoznici iz EU kupuju avione u dolarskim cenama, to moramo u potpunosti da promenimo“, rekao je Junker.\nPrema njegovim rečima, Brisel treba do naredne godine da se pozabavi međunarodnom ulogom evra.\n„Moramo da učinimo više kako bismo omogućili našoj jedinstvenoj valuti da igra glavnu ulogu na međunarodnoj sceni. Pre kraja godine, Komisija će predstaviti inicijative za jačanje međunarodne uloge evra“, poručio je on.\n„U tom cilju, prvo moramo da dovedemo sopstvenu kuću u red jačanjem naše ekonomske i monetarne unije. Moramo da zaokružimo našu ekonomsku i monetarnu uniju kako bismo ojačali Evropu i evro“.\nJunker se takođe založio za još jače jedinstvo unutar unije, naglasivši da „kada smo jedinstveni, onda smo sila na koju se računa, neko koga ne možete zaobići“.\n„Neki su sporazum koji sam postigao sa Donaldom Trampom doživeli kao iznenađenje. U stvari, nije iznenađenje jer svaki put kada Evropa govori jednim glasom – nema iznenađenja. Ona može, ako želi, ako govori jednim glasom da nadjača sve druge“, rekao je Junker.\nPoručivši da Evropa, kada je to potrebno, treba da deluje kao jedno biće, on je ocenio da su zemlje članice Unije to i pokazale kada su nastavile da brane klimatski sporazum iz Pariza, „jer mi kao Evropljani želimo da budućim generacijama damo čistiju planetu“.\n„Danas nudimo jedan novi savez između Evrope i Afrike, savez za investicije i održiva radna mesta. Taj savez bi u Africi za pet godina stvorio do 10 miliona radnih mesta. Želimo da napravimo jedan okvir koji donosi nove investicije u Afriku“, rekao je Junker u godišnjem obraćanju u Evropskom parlamentu u Strazburu.\nJunker: Volim Evropu i voleću je zauvek\nPredsednik Evropske komisije Žan Klod Junker je u svom govoru o stanjuu Unije pozvao EU na veće jedinstvo u svim oblastima unutrašnje i spoljne politike.\n”Kada smo ujedinjeni mi Evropljani smo sila bez koje se ne može”, rekao je Junker.\n”Samo jaka i snažna EU je i stanju da odbrane svoje građane od klimatskih promena, terorizma, da ima uticaj na globalnoj trgovisnkoj sceni, u oblasti digitalizacije”, naveo je Junker.\nOn je ocenio da je EU danas garant mira i pozvao na borbu protiv nacionalizma koji je, prema njegovim rečima, ne traži rešenja već krivce.\n”Kontinent uživa mir zahvaljujući EU”, rekao je Junker.\nGovoreći o stanju EU u 2018. godini predsednik Junker je podsetio da je Evropa u velikoj meri prevazišla ekonomsku i finansijsku krizu.\n”EU je globalna ekonomska sila”, ocenio je Junker. On je pozvao na jačanje Ekonomske i monetarne unije kako bi i zajednička valuta Evro bila jača.\nJunker se u svom poslednjem govoru sa mesta predsednika Komisije založio za otvorenu EU koja ”ne okreće leđa drugima pogotovo ne onima koji pate”. On je pozvao na ”balansiranu reformu migracione politike” i kompromis unutar EU po tom pitanju.\n”Trenutna rešenja u toj oblasti nam nisu dovoljna. Potrebno nam je više trajne i organizovane solidarnosti”, kaže Junker.\nOn se založio za jačanje sigurnosti spoljnih granica EU, ali i ukidanje eventualnih unutrašnjih granica. ”Ukoliko one ostanu to je korak unazad za Evropu”, ocenio je Junker.\nGovoreći o migracionoj politici predsednik Evropske komiisje pozvao je na borbu protiv ilegalne migracije, povratak onih koji su nelagalno ušli na teritoriju EU, ali i na otvaranje legalnih mogracionih puteva.\n”Potrebna nam je kvalifikovana radna snaga”, poručio je Junker.\nGovoreći o Bregzitu Žan Klod Junker je ponovio da poštuje odluku Velike Britanije da napusti Uniju, ali da duboko žali zbog toga. On je poručio da niko ko napusti EU ne može da ostene deo jednstvenog tržišta. Posebno je naglasio važnost rešavanja pitanja granice Sa Irskom, ali i budućih odnosa.\n” Posle 29. marta 2019. godine Velika Britanija neće biti bilo koja treća zemlja već blizak prijatelj i partner EU”, zaključio je Junker.\nU svom govoru pred poslanicima Evropskog paralmenta Junker se založio za odbranu slobode medija u Evropi i poručio da slobodni mediji ne samju biti dovedeni u pitanje. ”Nema demokratije bez slobode izražavanja”, kaže Junker.\nŽan Klod Junker je predloži i kažnjavanje internet prlatformi kao što su Gugl, Fejsbuk i Tviter ukoliko postavljeni ekstremistički sadržaj ne ostrane u roku od sat vremena.\nPredsednik Evropske komisije pozvao je i na odbranu vladavine prava u EU i pozvao na sankcionisanje svih koji te principe krše.\nJunker je tokom svog govora pozavao na ukidanje dosadašnje prakse letnjeg računaja vremena. ”Volim Evropu i uvek ću je voleti”, zaključio je Žan Klod Junekr u završnoj reči svog polsednjeg govora o stanju Unije sa pozicije predsednika Evropske komisje.\nPotreban jedinstven stav EU u pristupanju zapadu Balkana\n”Potrebna nam je definicija pristupanja Zapadnog Balkana. U suprotnom, drugi bi mogli to da iskoriste i oblikuju naše susedstvo”, poručio je Junker u svom govoru o Stanju Unije.\nPredsednik Evropske komisije Žan Klod Junker je u svom godišnjem obraćanju Evropskom parlamentu naveo da je EU politika proširenja uspešna priča.\n”Proširenje je uspešna priča, jer smo ujedinili Evropu istorijski i geografski”, kaže Junker.\nOn je naglasio da je u politici proširenja ostalo još posla da se uradi i podsetio da EU mora da nastavi da izvozi stabilnost, onako kako to radi kada je proširenje u pitanju.ulazak Zapadnog Balkana u EU.\nORBAN PODRIVA „EVROPSKE VREDNOSTI“: Vi mislite da znate bolje od Mađara šta je Mađarima potrebno!?\nPUTIN JE „DOŠAO IZ MRAKA“ DA BI SVETU DONEO SVETLOST… I Premijer Japana Šinzo Abe je rekao: „Hajde da promenimo pristupe!“ -Putin: „Hajde!“


Utorak, 10. 5. 2005.\nDS samo u novoj vladi\nBEOGRAD - Predsednik Srbije i lider Demokratske stranke Boris Tadić izjavio je juče agenciji Beta da je "u ovom trenutku" nemoguće oboriti Vladu Srbije u parlamentu. "Ovog trenutka... ne postoji poslanička većina koja bi to htela da uradi", rekao je Tadić za radio B92. Tadić je izjavio da "nikada nije bilo pregovora" DS sa premijerom Vojislavom Koštunicom, potpredsednikom vlade Miroljubom Labusom i ministrom finansija Mlađanom Dinkićem o ulasku demokrata u vladu.\n"Nije cilj DS da uđe u rekonstruisanu vladu, već samo u novu vladu. Ne vidim način da DS uđe u vladu. Može da bude deo nove vlade", rekao je Tadić i dodao da je DS spremna na dogovor sa ostalim strankama. On je rekao da DS ozbiljno razmišlja o formiranju vlade u senci i da je moguće da se to i dogodi.\nPrema Tadićevim rečima, DS, kao opoziciona stranka, u republičkom parlamentu glasa protiv vlade, ali se on kao predsednik Srbije "ne bavi rušenjem vlade". Kritikujući rad vlade u ekonomskom domenu, Tadić je rekao da vlada ipak radi dobro u nekim drugim oblastima, kao što su saradnja sa Haškim tribunalom i reagovanje na poplavu u Srbiju.\nOn je, ipak, naglasio, da posao u veži sa saradnjom sa Haškim tribunalom nije završen.\nGovoreći o korupciji, Tadić je najavio da će okupiti stručnjake koji bi trebalo da izrade strategiju bezbednosti u okviru koje će biti tretiran i problem korupcije, kao i da će tu strategiju ponuditi Skupštini Srbije.\nPredsednik Srbije je takođe izrazio uverenje da bi nezavisnost Kosova bila faktor destabilizacije za čitavu jugoistočnu Evropu.\n"Naš posao je da sprečimo nezavisnost Kosova. Optimista sam da ćemo uspeti da zaštitimo naše interese na Kosovu", kazao je Tadić, ocenjujući da se nezavisnost može sprečiti samo snažnom diplomatskom aktivnošću i uticajem na međunarodne centre odlučivanja.\nRaseljeni s Kosova i Metohije u Crnoj Gori zaboravljeni od Srbije\nKoraci i perspektive u procesu pridruživanju Evropskoj uniji\nGardijan: Karadžić viđen u Beogradu\nPaponjak: Albanci nisu mučeni\nPragmatično: Rekvijem za Cvijetina


Distributivni deo EPS-a zvanično odvojen od Elektroprivrede Srbije 29 Dec 2020 - rtv\nOsnivačka prava EPS-a nad ODS "EPS Distribucijom" preneta su od danas na Vladu Srbije, što će omogućiti dalji razvoj obe državne kompanije koje neće biti privatizovane i niti će smanjivati broj zaposlenih, poručeno je danas nakon potpisivanja ugovora.\nUgovor su potpisali ministarka rudarstva i energetike Zorana Mihajlović i direktor EPS-a Milorad Grčić.\nMihajlović je istakla da će konačno jasno podeljene delatnosti povećati efikasnost oba preduzeća koja će ostati u državnom vlasništvu.\n"ODS može da krene u proces dobijanja licence za dobijanje svoje delatnosti jer sada nema licencu što nije u skladu sa zakonom", rekla je ona.\nDodala je da će država sve učiniti da ojača i EPS i elektrodistributivnu delatnost.\n"Država će jačati EPS u investicijama u nove kapacitete, i u zaštitu životne sredine. Vizija koja ne treba da se sprovede u narednih 20 godina, nego što pre, je da EPS bude regionalno moćno preduzeće. Vizija za ODS, je da gubici budu svedeni na najmanju moguću meru a to znači da budu najmanje nekoliko puta niži nego sada", rekla je ona i dodala da potrošači treba da budu zadovoljni i kvalitetom električne energije, a ne samo količinom i isporukom.\nMihajlović je radnicima ove dve firme poručila da veruju prvo u svoje firme i u Vladu Srbije.\n"Učinićemo sve da radnici mogu nesmetano da obavljaju svoju delatnosti. Nema bojazni da će EPS ili ODS privatizovati. Te kompanije su naše zlato koje ćemo mi čuvati i dalje razvijati", rekla je ona.\nNaglasila je da nema bojazni da će bilo ko od ljudi ostati bez posla jer su kompanijama potrebni radnici, pošto ih nema dovoljno.\n"U narednih godinu dana očekujem rezultate jer ne treba mnogo da ODS bude još bolji, i da EPS počne radove na novim hidroelektranama i novim postrojenjima koja se tiču zaštite životne sredine", rekla je ona.\nDirektor EPS-a Milorad Grčić rekao je da je prenos osnivačkih prava na Vladu Srbije završetak procesa započetog pre pet godina.\n"EPS će nastaviti sa ulaganjem u proizvodne kapacitete, posebno u obnovljive izvore energije. Ponosan sam jer će u naše vreme biti izgrađena i dva postrojenja za odsumporavanje na TENT A i TENT B", rekao je on.\nDirektor ODS-a Bojan Atlagić istakao je da prenos osnivačkih prava ima višestruki značaj.\n"ODS-u sledi dobijanje licence i donošenje niza drugih pravnih akata za funkcionisanje", rekao je on i dodao da će ODS kroz razvoj pružiti veći kvalitet usluga korisnicima.\nPredsednik Sindikata EPS-a Milan Đorđević poručio zaposlenima i u EPS-u i u ODS-u da nema bojazni ni straha jer čin davanja imovine Vladi RS ništa suštinski ne menja pošto je i EPS 100 državni kao i sada ODS.\nDodao je da se na ovaj način stvara mogućnost za dalji razvoj i još efikasniji prenos električne energije i bolje snabdevanje privrede i građana, kao i da će ovaj čin doneti velike uštede u smislu krađe, gubitaka na mreži i održavanju mreže.\nOn je apelovao na Vladu Srbije da nastavi razvoj EPS i ODS, i da EPS postane lider na tržištu ovog dela Evrope.\n22 Jan 2021 Građani neće plaćati troškove održavanja brojila\n17 Jan 2021 Čija su brojila: Udruženja potrošača protiv EPS Distribucije\n11 Jan 2021 EPS Distribucija "preuzima" brojila od korisnika\n16 Dec 2020 Neznatno povećana potrošnja električne energije u domaćinstvima\n8 Dec 2020 EPS automatizuje mrežu – popravke će biti lakše, a gubici manji


Nezavisna Komisija za Medije (NKM), podstiče sve licencirane da deluju u skladu sa Uredbom o Komercijalnim Komunikacijama KPM 2017/07, odnosno članom 2, paragrafom 2 koji kaže da: “Političke komercijalne audiovizuelne komunikacije su dozvoljene samo tokom izbornih kampanja u skladu sa relevantnim važećim zakonima i uredbama”.\nU skladu sa članom 14, paragrafom 15 ove Uredbe utvrđeno je da: “Političke partije i koalicije ne mogu biti sponzori audio-vizuelnog programa osim za vreme predizborne promocije i u saglasnosti sa posebnim aktom”. Dok, paragraf 6 ovog člana predviđa: “Zabranjuje se reklamiranje političkih stranaka, koalicija i nezavisnih članova reprezentativnih tela, osim za vreme predizborne kampanje i u skladu sa posebnim aktom”.\nUzimajući u obzir zakonske obaveze i u cilju primene Uredbe o Komercijalnim Audiovizuelnim Komunikacijama KPM 2017/07, NKM nalaže svim licenciranim NKM-a da se uzdrže od emitovanja komercijalnih političkih komunikacija van perioda predizborne kampanje, uključujući ne emitovanje političkih reklama i sponzorisanje programa od strane političkih partija.\nIzborna kampanja počinje od 3 do 12 februara 2021.godine.


Papa (ne)će biti ubijen u Beogradu?! – Treće oko\nTreceOko March 5, 2022 Papa (ne)će biti ubijen u Beogradu?!2022-03-05T13:29:55+00:00 Proroci i proročanstva\nPo novom tumačenju Nostradamusovih stihova, poglavar Rimokatoličke ckve ne bi trebalo da se približava “varoši koju zapljuskuju dve reke”, jer će tu “krv propljuvati, u mesecu kad cvetaju ruže”\nNostradamusova proročanstva – niz besmislica ili šifrovana predviđanja koja se obistinjuju?\nMnogi su pokušali da pronađu ključ za datiranje događaja u 1000 katrena (strofa sa četiri stiha), koji čine centurije čuvenog proroka Nostradamusa. U vezi sa ovim legendarnim Francuzom, najosetljivije je pitanje tumačenja njegovih stihova. Neki izgledaju besmisleno, a u nekima su reči pogrešno napisane – ukratko, za lingviste “čitanje” Nostradamusa predstavlja pravu enigmu.\nProučavajući centurije, Globa je bio začuđen što u svojim stihovima Nostradamus deli reči na delove i čini gramatičke greške, što se nikako ne slaže sa njegovom pismenošću i visokim obrazovanjem, Francuski prorok je, bez sumnje, lično vršio korekturu svoga teksta, ali štamparske greške nije otklonio. To je navelo Pavela Globu na ideju da je u katrenima šifrovano vreme događaja. Pokušaj da se u dešifrovanju primeni specijalni numerološki ključ, u čijoj izradi je korišćen moćan Majkrosoftov kompjuterski program, završen je polovičnim uspehom. Pokazalo se da redovi četvorostiha kriju određen broj – iz prvog se dobijaju brojevi 1, 2, 3, što ukazuje na milenijum u kome će se događaj odigrati. Drugi, treći i četvrti red (stih) takođe daju određen broj. Gramatičke greške su bile potrebne Nostradamusu da bi mogao šifrovati datum događaja.\nZa nas su, naravno, posebno interesantni stihovi koji se odnose na područje gde žive Srbi. Već pri površnom pregledu centurija, primećuje se često spominjanje Srba, ”Sklavina” (tako su vizantijski hroničari i istoričari nazivali ovaj narod), Jadranskog mora i Dalmacije. Za jedan od najinteresantnijih katrena, tumačenje se odnosi na 1999. godinu i NATO bombardovanje Srbije, te da je to uvod, “inicijalna kapisla”, kako kažu stručnjaci, za potonju invaziju muslimana na Evropu. Radi se o katrenu 21 (III centurija) koji glasi: “U Jadranskom moru će se pojaviti strašna riba, sa ljudskom glavom i ribljim repom, koja će se oteti sa udice”. “Strašne ribe” su podmornice i nosači aviona, a “otimanje sa udice” (Kosovo je “udica” na koju se Srbija najlakše hvata) je razorno raketiranje Srbije koje je bilo baš najintenzivnije sa NATO brodova. Srbija je izgubila rat i na Kosovu je instalirana vlada, sastavljena od terorista islamske veroispovesti. Na Kosovu i u susednoj Albaniji, postoje brojni kampovi u kojima se obučavaju fanatici koji ni Srbima ni Evropi ne misle ništa dobro.\nKatren 32 iz II centurije direktno spominje Sklavine i Srbiju (Esclavonie), iz kojeg čitamo stih: “Plač će biti veliki u celoj Sklaviniji”. Ovaj stih, datiran u poslednjoj deceniji prošlog veka, u potpunosti se poklopio sa događajima kojima smo bili svedoci – građanski rat u SFRJ okončao se zverskim bombardovanjem, prvo Republike Srpske, pa potom i Srbije. Sukob na ovim prostorima ima veze sa usporavanjem procesa ujedinjenja Evrope, jer, po Nostradamusovom mišljenju, jedino ujedinjena Evropa (pre 2000. godine) može sprečiti, ni manje ni više nego…\nSrećom, njegova poseta Beogradu nije u planu\n“Varoš na dve reke” je, bez sumnje, Beograd, a ruže cvetaju u maju. Dakle, ubistvo pape bi se odigralo prilikom njegove hipotetičke posete u proleće. Ako znamo da je, do sada, papa nekoliko puta planirao posetu Srbiji (poslednji put je to bilo u vreme vlade pok. premijera Đinđića), simptomatično je to što su ove posete dogovarane za mesec maj! Evo šta o ovom Nostradamusovom katrenu kaže Mikele Đanini, jedan od vatikanskih hroničara:\n“Naravno da znamo za Nostradamusovo proročanstvo koje se tiče ubistva Svetog oca u Beogradu, ali, ovoj temi prilazimo sa dužnim oprezom. Mogu samo reći da Sveti otac do sada nije posetio Srbiju iz drugih razloga, a ne zbog Nostradamusovog proročanstva”.\nBeograd – odavde su polazile mnoge sudbinske oluje\ncenturije, katreni, Nostradamus, papa, Proročanstva\n« Od 2022. – bune i bojevi!\nNapada ih Popobava! »


Petak, 09.06.2017 | 21:13\nU izjavi nakon posjete trafostanici Lastva u okviru Transbalkanskog elektro-energetskog koridora – jednom od ključnih projekata na Agendi povezivanja koji će pomoći da se elektro-energetski povežu Rumunija, Srbija, Crna Gora, Bosna i Hercegovina i Italija – komesar Han je podvukao da je ovaj projekat "vitalni dio procesa stvaranja regionalnog tržišta električne energije," kao i "otjelotvorenje strateške investicije od regionalnog i pan-evropskog značaja."\nKomesar Han je rekao da je trafostanica Lastva strateška investicija u energetsku mrežu i sigurnost isporuke električne energije za Crnu Goru, zapadni Balkan i Evropsku uniju. Naglasio je da je EU donirala 25 miliona eura za ovaj projekat, što je omogućilo ukupnu investiciju od 127 miliona eura i zahvalio je projektnim partnerima i Crnoj Gori na njihovom doprinosu. Komesar Han je istakao uvjerenje da će Samit zemalja zapadnog Balkana u Trstu sredinom jula ojačati Agendu povezivanja i donijeti dodatne opipljive rezultate.\nNakon sastanka sa predsjednikom Vlade Crne Gore Duškom Markovićem, komesar Han je rekao da je Crna Gora najnaprednija zemlja na putu evropskih integracija, te pohvalio stabilan napredak ostvaren u proteklim godinama. Podvukao je važnost održavanja momentuma, uključujući na poljima unapređivanja vladavine prava, ostvarivanja fiskalne konsolidacije, i doprinosu daljoj regionalnoj ekonomskoj integraciji.\nNa sastanku sa predsjednikom Skupštine Crne Gore Ivanom Brajovićem, komesar Han je istakao da je politički dijalog od krucijalne važnosti za transformaciju Crne Gore, naglašavajući da bojkot parlamenta nije evropski način rješavanja nesporazuma.\nPrije posjete Podgorici, komesar Han je održao govor na konferenciji "EU – Zapadni Balkan – Forum o investicionoj klimi."\nTransbalkanski elektro-energetski koridor doprinosi uspostavljanju regionalnog tržišta električne energije na zapadnom Balkanu kroz kreiranje prenosnog koridora između Crne Gore, Srbije i Bosne i Hercegovine. Koridor će dalje biti povezan sa Evropskom unijom putem podmorskog kabla između Crne Gore i Italije čiji završetak je planiran u 2017. godini. Partneri na projektu su Crnogorski elektroprenosni sistem (CGES) i Ministarstvo finansija Crne Gore.\nUkupna procijenjena vrijednost investicije je 127 miliona EUR, od čega Evropska unija dodjeljuje grant Crnoj Gori u iznosu od 25 miliona EUR (20% investicije) kao i 3.5 miliona za identifikaciju projekta i troškove pripreme, njemačka razvojna banka KfW obezbijedila je kredit u iznosu od 25 miliona EUR, a Evropska banka za obnovu i razvoj (EBRD) u iznosu od 60 miliona EUR, dok je doprinos Crne Gore projektu u iznosu od 17 miliona eura.


Majkić: Incko nezainteresovan za tragediju srpskog naroda u ratu\nFoto: Arhivska fotografija | Majkić: Incko nezainteresovan za tragediju srpskog naroda u minulom ratu\nSrna 12.07.2019 17:33\nSARAJEVO - Srpski delegat u Domu naroda Parlamentarne skupštine BiH Dušanka Majkić ocijenila je potpuno nerazumnim i neobjašnjivim stav visokog predstavnika Valentina Incka da neće prisustvovati komemoracijama srpskim žrtvama dok se ne prestane negirati navodni genocid u Srebrenici i govoriti protiv BiH.\n"Vidimo i ovaj put da je visoki predstavnik pokazao potpuno solidarisanje sa istinom po mjeri bošnjačkih političara i da je potpuno nezainteresovan za tragediju srpskog naroda u proteklom ratu", rekla je Majkićeva Srni, konstatujući da to nije ni prvi ni posljednji put.\nPrema njenim riječima, predstavnici međunarodne zajednice treba da znaju da postoje razlozi zbog kojih srpski predstavnici u institucijama BiH nikada neće moći prihvatiti zakon o zabrani negiranja genocida.\nPodsjećajući da Savjet Evrope traži od država članica EU da u svom zakonodavstvu propišu krivično djelo zabrane odobravanja, negiranja ili umanjenja genocida, ratnog zločina i zločina protiv čovječnosti koji su utvrđeni presudama nekih od sudova, Majkićeva je konstatovala da tu odredbu u svoje zakonodavstvo nisu uvele mnoge zemlje među kojima i Velika Britanija, Francuska, Danska, Irska, te Švedska.\nMajkićeva ističe da je pitanje kvalifikovanja događaja u Srebrenici kao genocida otvoreno i da će se na njemu u budućnosti raditi.\n"Najbolje je o tome rekao portugalski general Karlos Martinez, koji je bio zamjenik šefa misije vojnih posmatrača u BiH i Hrvatskoj. On kaže da nije bilo genocida u Srebrenici jer nije bilo predumišljaja, jer da je postojala genocidna namjera, Vojska Republike Srpske bi zatvorila srebreničku enklavu tako da niko ne može pobjeći, a umjesto toga ostavljeni su koridori za povlačenje Bošnjaka prema sjeveru i zapadu", navela je Majkićeva.\nOna naglašava da je pitanje osporavanja genocida u Srebrenici pokrenuto iz više domaćih i međunarodnih izvora, a nakon propalih pokušaja političkih stranaka od 2007. godine do danas da se jedan takav zakon donese u BiH, sada na tome insistra nevladin sektor.\nKao osnovni razlog zašto su Srbi protiv takvog zakona Majkićeva je navela da bi u slučaju prihvatanja zakona bilo omogućeno da se mnogim građanima srpske nacionalnosti sudi za verbalni delikt, čak i onima koji argumentima osporavaju to djelo.\nMajkićeva je kao primjer navela da bi bilo suđeno onima koji navedu imena ljudi uklesanih u memorijalnom centru u Potočarima, a koji su još živi ili imena ljudi koji nisu stradali u Srebrenici nego na nekim drugim lokacijama.\n"Za predstavnike srpskog naroda to bi bio novi pokušaj da se na `mala vrata` uvede verbalni delikt odnosno delikt mišljenja, gdje bi se selektivno kažnjavali Srbi sa nepoželjnim stavovima i mišljenjima", istakla je Majkićeva.\nPrema njenim riječima, nastojanja da se zakon o zabrani genocida donese bila su naročito intenzivna kada su na čelu neustavnih institucija Tužilaštva i Suda BiH bili bošnjački kadrovi, za čijeg je mandata procesuiran veliki broj Srba, dok su najteži ratni zločini Bošnjaka protiv srpskog naroda bili zanemareni.\n"Visoki predstavnik i međunarodna zajednica u pokušajima da se usvoji zakon o zabrani negiranja genocida ne prepoznaju stvarne namjere bošnjačke elite, a to je da Bošnjaci po vlastitom modelu istorije disciplinuju pripadnike srpskog naroda", naglasila je Majkićeva.\nOna je dodala da bi, usvajanjem ovakvog zakona, bila onemogućena sva buduća naučna istraživanja događaja iz proteklog rata, jer ti rezultati ne bi, prema mišljenju Bošnjaka, smjeli odstupati od nalaza Haškog tribunala ili presuda drugih sudova.\n"Usvajanje takvog zakona omogućilo bi stvaranje ambijenta u BiH u kome bi srpska politička elita i obični građani bili pod stalnim pritiskom sankcija utvrđenih tim zakonom zbog slobodnog izražavanja stava o događajima iz prethodnog rata", upozorila je Majkićeva.\nPrema njenim riječima, bilo bi onemogućeno da Republika Srpska eventualno snimi dokumentarni film o tim događajima, a takođe bi i advokati bili onemogućeni da brane optužene za ratne zločine.\n"Ovo je nekoliko osnovnih razloga zbog kojih Srbi ne mogu prihvatiti takav zakona dok se ne riješi pitanje pravosuđa, dok ono ne bude radilo onako kako bi trebalo i dok se ne riješi najveći broj slučajeva ratnih zločina koje su počinili Bošnjaci nad Srbima", naglasila je Majkićeva.\nIz OHR-a su naveli da će ozbiljno početi razmišljati o tome da svoje prisustvo na komemoracijama nevinim srpskim civilnim žrtvama u Podrinju podignu na viši nivo kada se "za to stvore uslovi", odnosno "kada pojedini govornici na /nekim/ komemoracijama prestanu negirati da se genocid desio u Srebrenici, glorifikovati ratne zločince, širiti govor mržnje, te govoriti protiv BiH".\njoj mal nezaboravih cestitati cetnicima oslobodjenje srebrenice jer vazda sam govorio da kad carkas mecku u ckupi, trebas da fasujes po istoj ili mi se cini, à\nsto se tice ovoga oko katarze i krezubih, manje, vise, mislio sam figurativno jer zna se ko su krezave, krivonoge glooªvonje, ba ! PS joj quze pakistanci po Biacu, cika stoji raje, bolan\nU 21 stoljecu ne postoji vise ni teoretska sansa gdje guslama sve zlocine mozes da ispjevas kao junastvo, zato su gusle utihnule a svijet upoznao pravoslavce kao zlocince koji umiru po zatvorima kao zadnje gnjide... Umijesto katarze krezubi i neskolovani mufolni jos se ponose sa zlocinima i genocidima koji su najgori poslije WW2


Globalna pandemija praktično je podstakla mnoga preduzeća da ubrzaju razvoj svog online biznisa, da smanje troškove poslovanja i pronađu novi put do kupaca. Praćenje potreba trgovaca u izmenjenim tržišnim okolnostima, ali i promene u navikama potrošača koji se sve više opredeljuju za internet kupovinu, tako su sa postsli važni fokusi u strategijama mnogih kompanija u Srbiji.\nZnačaj malih i srednjih biznisa i njihovu potrebu da u teškim momentima dodatno ojačaju svoju prodaju prepoznala je i kompanija Visa i to kroz inicijativu #WhereYouShopMatters koja ohrabruje ljude širom sveta da se pozabave pozitivnim uticajem na lokalne zajednice koji ostvaruju kupovinom.\nSa ciljem pružanja podrške malim biznisima u prevazilaženju posledica koronavirusa, EXIT i kompanija Visa su pokrenuli platformu pod nazivom “Velika bina za male biznise”, pružajući im besplatnu medijsku promociju, vidljivost na specijalno kreiranom sajtu i društvenim mrežama dveju kompanija.\nPrethodno je Visa, zajedno sa ICT Hub, za 100 malih i srednjih preduzeća omogućila besplatan #HowYouSellMatters edukativni program. Bogat sadržaj odnosio se na praktične savete iz oblasti kao što su digitalni marketing, online oglašavanja, mapiranje ciljnih grupa i unapređenje korisničkog iskustva.\nJedan od projekata na kome Visa trenutno radi sa Bankom Inteza takođe u fokusu ima pomoć sektoru MSP. Svim mikro i malim preduzećima koja žele da pokrenu online biznis i svoje proizvode i usluge ponude kupcima putem interneta, ove dve kompanije nude besplatan e-commerce servis za prihvat plaćanja Visa platnim karticama.\n“U želji da pružimo dodatnu podršku mikro i malim preduzećima, u saradnji sa Banca Intesa, pripremili smo posebne pogodnosti za otvaranje internet prodavnice: besplatno kreiranje web shopa, besplatno održavanje tokom prvih 6 meseci korišćenja i nižu proviziju za transakcije obavljene putem Visa kartica u prvih 6 meseci”, navode u kompaniji Visa.\nPonuda važi za prvih 100 firmi koje podnesu zahtev. Mogućnost da se prijave imaju sva mikro i mala preduzeća iz sledećih delatnosti: aksesoara, auto-opreme, bela tehnike, elektronike, cvećara, dečije opreme, hrane i piće, mode, nameštaja, sporta…


sudstvo Archives - CEPRIS\nSudijama ugrožena bezbednost tvrdnjama o opozicionom i kriminalnom delovanju\nOktobar 25, 2021 CEPRIS\nCentar za pravosudna istraživanja upozorava da je u toku novi i pojačani vid napada na sudije koji se sinhrono odigrava na sednicama Narodne skupštine i tabloidnim medijima, a koji ugrožava njihovu bezbednost. Naročito zabrinjava to što se ovi napadi odvijaju u trenutku kada se predstavnici zakonodavne i izvršne vlasti hvale napretkom u oblasti vladavine prava čiji je temelj podela vlasti i povinovanje svih grana vlasti Ustavu i zakonu.\nSeptembar 17, 2021 CEPRIS\nCentar za pravosudna istraživanja (CEPRIS) je pripremio Model akata o promeni Ustava Srbije u oblasti pravosuđa, kojim bi se sudskoj vlasti dodelile garancije nezavisnosti, a javno tužilaštvo uzdiglo u rang nezavisnog organa, prenosi N1.\nDojčinović i Majić: Kao država nismo bezbedni\nNovembar 13, 2020 CEPRIS\n“Nažalost, svestan sam da je borba protiv mafije daleko ozbiljnija stvar od nekih najava”, rekao je za N1 sudija Apelacionog suda u Beogradu Miodrag Majić i dodao da borba protiv mafije zahteva čišćenje samog državnog aparata od veza sa mafijom.\nMajić: Pravosuđe jedini tampon između građana i apsolutne svemoći vlasti\nApril 20, 2020 CEPRIS\nSudija Apelacionog suda Miodrag Majić ocenio je da je sudstvo postalo “jedina brana između apsolutne svemoći izvršne vlasti i građana” a da su predstavnici pravosuđa trenutno na “prvoj, poslednjoj i jedinoj liniji preostalih ljudskih prava”.\nApril 15, 2020 Sofija Mandić\nNaučna konferencija “Sudstvo kao vlast”\nNovembar 25, 2019 CEPRIS\nCentar za pravosudna istraživanja (CEPRIS) organizuje naučnu konferenciju “Sudstvo kao vlast” 29 i 30. novembra 2019. godine na Fakultetu političkih nauka, u saradnji sa Centrom za konstitucionalizam Fakulteta političkih nauka i Srpskim udruženjem za pravnu i socijalnu filozofiju (IVRS).\nOktobar 28, 2019 CEPRIS\nNa Trećoj sednici drugog redovnog zasedanja Narodne skupštine, održanoj u utorak, 22. oktobra 2019. godine, jedan od poslanika je u okviru diskusije povodom tačke dnevnog reda „Izbor predsednika sudova i sudija koje se prvi put biraju na sudijsku funkciju“, izjavio da „kad članovi Visokog saveta sudstva dođu pred Skupštinu, ima da im se tresu gaće“.\nSaopštenje CEPRIS-a o mišljenju Venecijanske komisije na Nacrt ustavnih amandmana\nJun 26, 2018 CEPRIS\nCentar za pravosudna istraživanja pozdravlja mišljenje Venecijanske komisije o Nacrtu ustavnih amandmana koje upućeno Srbiji. Komisija je konstatovala da većina izrađenih amandmana mora temeljno da se menja ili da se u potpunosti briše. Ključna mesta kritike međunarodnih stručnjaka se poklapaju sa onima koje je, pre upućivanja teksta Venecijanskoj komisiji, uputila stručna javnost u Srbiji. Ključna […]\nSaopštenje CEPRIS-a o kritici Nacrta amandmana na Ustav Republike Srbije\nJun 14, 2018 CEPRIS\nCentar za pravosudna istraživanja (CEPRIS) smatra da je kritika Nacrta amandmana na Ustav Republike Srbije, izražena u Mišljenju Konsultativnog veća evropskih sudija (CCJE) od 4. maja 2018. godine, Rezoluciji Evropskog udruženja sudija (EAJ) od 28. maja 2018. godine i Saopštenju Evropskog udruženja sudija i tužilaca za demokratiju i slobode (MEDEL) od 7. juna 2018. godine, […]\nСаопштење МЕДЕЛ-а о уставној реформи у Србији\nJun 12, 2018 CEPRIS\nУ светлу процеса уставних измена у Србији у делу који се односи на судство и тужилаштво Имајући у виду предложена решења у Нацрту амандмана на Устав Републике Србије и Нацрт уставног закона од 13. априла 2018. године Подсећајући на неоправдано нарушавање владавине права спроведено 2009. године реизбором свих судија, јавних тужилаца и заменика јавних тужилаца и […]


Newsletter: VELIKI BRAT: Tanja opet ode, policija u Kući\nVELIKI BRAT: Tanja opet ode, policija u Kući\nVB: Tanja opet ode, policija u Kući\n"U, jebote, al' sam se iznenadila", rekla je Tanja kada je čula ishod glasanja.\nZanimljivo je da je za izbacivanje Tanje glasao i Radiša, koji je prethodnih dana pokazivao simpatije prema Beograđanki, mrsio joj kosu, pevao sa njom u dvorištu...\n"Glasam za Tanju, neka bude kako publika hoće", obrazložio je radiša svoju odluku. Negativan glas Tanji dali su i Karlo (očekivano, jer se njih dvoje "ne mirišu" od početka šoua), Danica ("manje mi odgovara kao osoba"), Dragica ("Mirjanu sam upoznala letos u Guči i fino se družimo"), kao i Đorđe i Arsa koji su ocenili da Mirjana ipak zaslužuje da još ostane u kući, jer je tek došla.\nPodršku Tanju dali su između ostalih i Manuel i kristina, koja je rekla da bi volela da iz Kuće izađe Mirjana "zbog nekih ličnih stvari" i "stalnih provokacija". Kiki je još jednom pokazala da joj nije svejedno što se Mirjana motala oko njenog Manuela.\n"Hrabri uvek izlaze dva puta", rekla je Tanja odmah...


POKRET ZA SLOBODU - Nedeljnik Svetlost i dalje kontrolišu bivši vlasnici iako je privatizacija raskinuta (VIDEO)\nNedeljnik Svetlost i dalje kontrolišu bivši vlasnici iako je privatizacija raskinuta (VIDEO)\nUgovor o privatizaciji kragujevačke "Svetlosti" raskinut je 1. novembra 2011. zbog neisplaćivanja pretposlednje kupoprodajne rate. Raskid privatizacije trebalo je da okonča jedan period propadanja ovog lista koji je započeo još 2007. godine kada su vlasnici postali nekadašnji funkcioner DHSS Gvozden Jovanović, bivši gradonačelnik Kragujevca Vlatko Rajković i lokalni biznismen Dragoljub Milovanović. Dve godine nakon privatizacije list su, zbog neisplaćenih zarada, napustili kompletna redakcija i uređivački tim predvođeni novinarima Miroslavom Jovanovićem, Ankicom Vesić i Slobodanom Cuparićem.\nPoslodavci su formirali novu redakciju i za urednika postavili nekadašnjeg novinara „Večernjih novosti“ Ranka Milosavljevića. Nova redakcija nastavila je sa izdavanjem nedeljnika, ali su u februaru ove godine i članovi te redakcije zbog neisplaćenih zarada i neuplaćenih doprinosa stupili u štrajk, a direktor i glavni i odgovorni urednik Ranko Milosavljević podneo je ostavku.\n''Ostavši bez novinara i urednika koji su protestovali na ulici tražeći neisplaćene plate i doprinose, vlasnici su nastavili da štampaju nedeljnik uz pomoć „prijatelja lista“ koji do tada nisu imali nikakve veze sa novinarstvom, a pre toga teško da su i čitali novine. Tako su se, četvrtkom među koricama „Svetlosti“, pojavljivali dopisi, natpisi i zapisi, nedostojni iole pristojnijeg biltena ili zidnih novina koje su potpisivali anonimni „novinari“ skriveni iza pseudonima Prepodobni Leontije, Sofronije, Nikoletina Bursać... dok su u impresumu lista stajala imena novinara i urednika u štrajku. Tako je list, bez zračka nekadašnje „Svetlosti“, nastavio da izlazi sve do odluke Agencije za privatizaciju da raskine kupoprodajni ugovor'', piše Branko Vučković, novinar.\nReakcije na raskid privatizacije ''Svetlosti''\nRedakciju nedeljnika "Svetlost" 4. novembra 2011. posetili su predsednik Evropske federacije novinara Arne Kening, predstavnik Saveta za borbu protiv korupcije Ivan Zlatić i predsednica Sindikata novinara Srbije Dragana Čabarkapa. U tom trenutku zaposleni su bili u štrajku devet meseci.\n„Zadovoljni smo odlukom nadležnih organa da se raskine ugovor o privatizaicji ’Svetlosti’. To znači da je država konačno počela da razmišlja šta i kome prodaje, tačnije da se uzela ’u pamet’“, rekao je Srđa Rihterović, predsednik Sindikata novinara NIG AD „Svetlost“. Rihterović je, ipak, izrazio žaljenje što je država rešavanju problema spornih privatizacija medija u Srbiji pristupila, po njegovom mišljenju, kasno, jer su brojni mediji već poodavno ugašeni zbog toga „što su ih svojevremeno kupili oni koji o medijima ne znaju ništa“.\nPredsednica Sindikata novinara Srbije Dragana Čabarkapa je ocenila da je raskid ugovora o privatizaciji kragujevačkog nedeljnika "Svetlost" dobra vest i da su neki ljudi shvatili da moraju da reaguju. Ona je međutim oštro kritikovala sva novinarska udruženja u Srbiji jer nisu pružila podršku zaposlenima i optužila ih da se stavljaju na stranu poslodavaca.\n„Vest o raskidu ugovora o privatizaciji ’Svetlosti’ je dobra. Borili smo se i izborili za to taman uoči 5. novembra, Međunarodnog dana odbrane novinarstva. Poret toga, uspeli smo da se izborimo i za ’kragujevačku inicijativu’, odnosno da novom Medijskom strategijom budu predviđeni regionalni javni servisi“, kazala je Dragana Čabarkapa.\nNa konferenciji za novinare u Svetlosti danas je govorio i predsednik Evropske federacije novinara Arne Kening koji je ocenio da u Srbiji treba menjati način privatizacije medija. Potrebno je prethodno sačiniti studiju svih posledica i obezbediti zaposlenima velike garancije. S druge strane, zaposleni u medijima treba da se bolje organizuju u udruženjima i sindikatima radi kvalitetnijeg dijaloga sa poslodavcem i vlastima.\nPredsednik Evropske federacije novinara, Arne Kening, istakao je da su problemi sa kojima se suočavaju novinari i mediji u ovom regionu vrlo slični, ali u Srbiji ipak imaju specifičnosti.\n„Ukoliko želi da nastavi put ka Evropi, Srbija mora da menja svoj odnos prema medijima. Ako je privatizacija medija potrebna, onda mora da se sprovodi na drugačiji način nego do sada. Isto tako, potrebno je i znatno bolje organizovanje novinara. U Švedskoj, iz koje ja dolazim, 95 odsto novinara je u sindikatu, tako da njihovi stavovi imaju težinu i jačinu i ravnopravan su partner državi u kreiranju medijske politike“, naglasio je Kening.\nIvan Zlatić je preneo da je Savet za borbu protiv korupcije utvrdio da se na medije u Srbiji i dalje vrše veliki pritisci, a identifikovana su tri najveća problema: netransparentnost vlasništva nad maedijima, tako da se ne zna ko stoji iza kog medija, pa je, s tim u vezi, nemoguće na pravi način shvatiti sadržaje koje objavljuju. Drugo, preko marketinških agencija, posredno, i zvanične institucije i političke stranke imaju uticaja na medije, a kao treći problem Zlatić je naveo to što Javni servis, kako kaže, ne ispunjava svoju zakonsku dužnost, već degradira profesionalne standarde, što se po principu „domino efekta“ reflektuje i na ostale medije u Srbiji.\nAkteri ove konferencije za novinare u „Svetlosti“ potom su učestvovali i na okruglom stolu pod nazivom „Odbranimo novinarstvo“, koji je Sindikat novinara Srbije organizovao u Kragujevcu.\nPrivatizacija Svetlosti raskinuta a list još uvek pod kontrolom gazda\nZaposleni još uvek štrajkuju tražeći povratak na posao i isplatu jednogodišnjih plata, honorara i doprinosa. Srđa Rihterović, predsednik Sindikata „Svetlosti“ smatra da ta obaveza, nakon raskida ugovora o privatizaciji prelazi na državu. Ankica Vesić, dugogodišnja urednica „Svetlosti“ koja je sa ostalim novinarima i urednicima napustila nove poslodavce dve godine nakon privatizacije, kaže da je ovakav rasplet očekivan.\n„Mi smo i u momentu kada su Gvozden Jovanović i društvo kupili „Svetlost“ znali da od tog posla nema ništa. Vlasnici su finansijski upropastili preduzeće, a od lista čiji smo brend mi decenijama marljivo, strpljivo i profesionalno gradili, u protekle dve godine napravili su sramotu, ne samo za kragujevačko, nego i za srpsko novinarstvo“, kaže Vesić.\nSlučaj kragujevačke „Svetlosti“ je još jedan u nizu neuspešnih privatizacija medija u Srbiji sa katastrofalnim posledicama.\nNepromišljena privatizaciona politika sračunata na bezuslovnu rasprodaju ekonomski nejakih medija kupcima zainteresovanim za nekretnine ili jačanje političkog uticaja, a ne za razvoj programa i javno informisanje, nisu ni mogli da daju bolje rezultate.\nŽrtve takve štetočinske privatizacije su, pored ugašenih medija i novinara bez posla, i građani kojima je uskraćeno pravo na informisanje.\nNi dve nedelje nakon što je imenovan na dužnost privremeni zastupnik državnog kapitala u Svetlosti ne može da uđe u prostorije ovog preduzeća. Bivši vlasnici Svetlosti ne žele da predaju ključeve i pečat firme uz obrazloženje da već više od dva meseca nisu dobili pismeno rešenje o raskidu privatizacije.\nZastupnik državnog kapitala i zaposleni očekuju da će ova situacija biti razrešena nakon skupštine akcionara Svetlosti zakazane za 1. februar. ''Stanje u „Svetlosti“ počeće da se normalizuje do kraja ove nedelje. To, pored ostalog, znači da će novina i dalje izlaziti, a da će je ubuduće praviti novinari i urednici koji su sada u štrajku'' - tvrdi zastupnik državnog kapitala Ljubinko Janković za list Danas, ali nije želeo da objašnjava na koji način će biti rešena više nego paradoksalna situacija u „Svetlosti“, koju je minulih godinu i kusur dana, karakterisalo bezobzirno kršenje maltene svih normi zakona o radu i štrajku.\nMada štrajkuju od februara prošle godine, imena zaposlenih u Svetlosti uredno su navedena i u poslednjem broju kragujevačkog nedeljnika koji bivši vlasnici izdaju bez obzira na raskinutu privatizaciju. Novinari ovog lista do kraja meseca mogli bi i se vrate na posao, ali je neizvesno šta će od opreme i imovine zateći u kancelarijama.\nUprkos tome što je već više od dva meseca država ponovo većinski vlasnik Svetlosti, njen predstavnik još uvek još uvek nema ni ključeve i pečat preduzeća, a kamoli podatke o imovini, dugovima i hipotekama, iako do kraja februara treba da preda izveštaj presudan za budućnost najstarijeg kragujevačkog nedeljnika.\nBez objašnjenja na koji način, zastupnik kapitala očekuje da će problem pristupa kancelarijama, ali i eventualnog štampanja dva nedeljnika pod istim imenom, biti razrešen naredne nedelje. Zaposleni u Svetlosti za sada se mogu nadati povratku na posao, minimalnim zaradama i povezivanju radnog staža.\nPrivremeni zastupnik kapitala zakazao je Skupštinu akcionara Svetlosti za 1. februar u 11 sati. Tada bi ovo preduzeće trebalo da dobije novu upravu, koja će njime rukovoditi.\nIzvor: Medija centar (Branko Vučković), RTK, kragujevac.rs, Danas, Pokret za slobodu\nTekst priredio: Pokret za slobodu


Za izlječenje eura neophodna je nova politička volja - Klix.ba\nZa izlječenje eura neophodna je nova politička volja\nSvi londonski listovi u utorak opširno pišu o mjerama štednje koje je najavio britanski ministar finansija, kao prvi korak u pokušaju smanjivanja ogromnog državnog duga. Listovi ističu da je funta na udaru finansijskih špekulanata, ali i da je zajednička evropska valuta u daleko gorem položaju.\nThe Financial Times, koji obično objavljuje tri urednička komentara, u utorak u jednom, ali vrlo opširnom uvodniku piše da je za izliječenje eura neophodna nova politička volja.\nOkupljanje bivših neprijatelja oko zajedničke valute predstavljalo je povijesno evropsko političko dostignuće.\nSada su, međutim, te veze na najtežem testu još od uvođenja eura.\nZajednička evropska valuta još nije na ivici raspada, ali da bi se zaustavila dalja erozija političke podrške euru, neophodno je da se povuku snažniji politički potezi.\nMonetarna unija je bila i ostala podjednako politički koliko i ekonomski projekt, a euru prijeti opasnost ne iz ekonomskih, već iz političkih razloga.\nPodrška monetarnoj uniji mora se osigurati novom političkom akcijom, što zahtijeva stepen državničkog ponašanja kakav evropski lideri još nikada do sada nisu pokazali.\nUz to, nastavlja list, neophodno je da se donese novi pakt o rastu i stabilnosti, koji, za razliku od postojećeg, mora da se provodi.\nZemljama koje prekrše njegova pravila moraju se uskratiti evropski fondovi i suspendovati pravo glasa u eurozoni.\nBudući evropski rast treba da se ostvari putem veće produktivnosti, što se može postići samo provođenjem strukturnih reformi od kojih se do sada zaziralo, a ne promjenom fiskalne i monetarne politike, napominje autor redakcijskog komentara u Financial Timesu.\nThe Guardian prenosi mišljenje kritičara u ponedjeljak iznijetih vladinih mjera štednje, koje su samo uvod u još daleko drastičnije poteze, da nova koaliciona vlada takvom politikom preuzima veliki rizik.\nS obzirom da je britansko izvozno tržište u krizi i da u zemlji raste nezaposlenost, svaki znak da bi kresanje potrošnje moglo Britaniju da gurne u novu recesiju prijeti da izazove upravo suprotnu reakciju finansijskih tržišta od one koje ministar finansija želi da postigne.\nPored brojnih ministarstava, kaijš će morati da stegnu ne samo državni službenici, već i ministri, ističe Guardian.\nKonzervativci i liberalne demokrate godinama su sa zavišću posmatrali laburističke ministre kako se voze u Jaguarima sa šoferima.\nMeđutim, tek što su ministri u novoj koalicionoj vladi sjeli u svoja luksuzna kola, vlada je objavila da je došao kraj tom statusnom simbolu i da će ubuduće samo u izuzetnim slučajevima imati pravo na kola sa šoferom.\nOd njih se očekuju da, kad god je to moguće, na posao dolaze pješice, javnim prijevozom ili da dijele automobil.\nNezadovoljstvo ministara, dodaje Guardian, pratiće i bijes čitave horde vozača, za koje se govorilo da su čuvari najintimnijih tajni u administraciji.\nAmerikanci kopirali Eronetovu reklamu?\n25.05.2010. u 12:09


Tag / Predsednički izbori / Vesti online\nPredsednički izbori u Severnoj Makedoniji: Pendarovski vodi\nNa predsedničkim izborima u Severnoj Makedoniji, prema prvim preliminarnim rezultatima, vodi kandidat vladajuće koalicije SDSM-DUI Stevo Pendarovski.\nNa predsedničkim izborima u Severnoj Makedoniji jutros su u 7.00 otvorena birališta koja će biti otvorena sve do 19 časova. Po zatvaranju biračkih mesta, svoj glas moćiće da daju samo lica...\nTramp obara rekorde\nPredsednik SAD Donald Tramp prijaviće da je na ime kampanje za reizbor na predsedničkim izborima 2020. godine u prvom kvartalu ove godine prikupio više od 30 miliona, što je više nego to su...\nBBC: Meksiko bira predsednika, moguća velika promena\nMeksiko bira novog predsednika, a ako trenutni favorit, levičar Andres Manuel Lopez Obrador pobedi, sa vlasti će smeniti dve partije koje su vodile Meksiko gotovo 100 godina.\nMaradona i Erdogan podržali Madura\nKatalonija izabrala predsednika: Kvim Tora nasledio tron\nKatalonci biraju novog "vođu" u borbi za nezavisnost?\nProtesti protiv Putina: On nije naš car\nIzgleda da Vladimir Puin nije baš toliko omiljen kao što se misli. Širom Rusije se održavaju protesti protiv četvrtog mandata predsednika Rusije Vladimira Putina i njegove inauguracije zakazane...\nPala prva presuda u "slučaju Rusija" u Americi\nAmerički sud je doneo prvu presudu u slučaju "mešanja Rusije" u predsedničke izbore, kaznivši advokata Aleksa van der Zvana sa 30 dana zatvora, javila je televizija Si-En-En nakon sednice suda.


Jeleni naseljeni u centralnoj Srbiji | TV KANAL 9 NOVI SAD\nNaslovna EMISIJE Jeleni naseljeni u centralnoj Srbiji\nJeleni naseljeni u centralnoj Srbiji\nVIDEO K9: Završeno je naseljavanje jelena na područje centralne Srbije koje je počelo u zimu prošle godine u okviru nacionalnog projekta “SRBDEER“.\nProces naseljavanja i reintrodukcija običnog jelena (Cervus epalphus L.) na područje Centralne Srbije započet je zimus. Prema podacima Republičkog zavoda za statistiku iz 2019. godine, procenjena brojnost jelenske divljači u Republici Srbiji je nešto manja od 6.200, a u centralnoj Srbija, uprkos dobrim prirodnim i stanišnim uslovima, matični fondovi su samo oko 1.200 jedinki.\nNa području Vojvodine brojno stanje matičnih fondova jelenske divljači značajno je bolje, oko 5.000 jedinki, a od toga broja skoro 4.000 jedinki jelena su matični fondovi u lovištima posebne namene JP “Vojvodinašume“.\nTrenutna brojnost i struktura populacija jelenske divljači i stepen njihovog korišćenja, posebno u slobodnoj prirodi, znatno su ispod mogućnosti prirodnih potencijala šumskih područja u centralnoj Srbiji, saopšteno je iz ovog preduzeća.\nObični jelen je sastavni deo ukupnog biodiverziteta naše zemlje i ima brojne pozitivne uticaje na šumske i druge ekosisteme koji bez njega oni ne mogu adekvatno da funkcionišu.\nNjegovo ponovno naseljavanje i ojačavanje postojećih mikro-populacija matičnih fondova jelena iz genetski stabilnih i zdravih populacija iz drugih područja je dug, kompleksan, skup i neizvestan proces, kažu u JP “Vojvodinašume“ koje je partnerska strana u nacionalnom projektu “SRBDEER“ Uprave za šume RS, a koji se odnosi na reintrodukciju jelena običnog u lovišta na područje centralne Srbije.\nIz uzgajališta jelenske divljači „Plavna“ i „Kozara“ u 2020. godini Vopjvodinašume su isporučile 24, a ove godine 76 jedinki običnog jelena lovištima u centralnoj Srbiji na područje Tare, Zlatibora, Kopaonika, Zlatara, Kopaonika i Homoljskih planina.\nPrethodni tekstUređenje kulturne stanice i MZ Sajlovo\nSledeći tekstProtekla nedelja na Produktnoj berzi


cPanel predstavlja industrijskog lidera u ponudi rešenja za web hosting administraciju. Kreiranje potpuno automatizovanih serverskih rešenja sa više niova administracije predstavlja tehnološki izazov na koje cPanel proizvodi odgovaraju sa nizom naprednih funkcionalnosti, pouzdanosti u radu, i kompatibilnosti. cPanel je dizajniran za više niove upravljanja, počev od administratora,webmastera, krajnjih korisnika, do kednostavnih e-mail korisnika.\ncPanel je organizacija koja osvaja lojalnost kupaca širom sveta pružajući mogućnost pokretanja kompleksnih aplikacija, tehničku podršku inženjera i stručnjaka za osiguranje kvaliteta koji obezbeđuje stabilne sisteme, i dobar servis za sve korisnike. cPanel obezbeđuje intuitivan interfejs za upravljanje hosting nalozima, dok WHM rešenje obezbeđuje automatizaciju upravljanja zadacima server administratora.\nPočetnici i profesionalci podjednako koriste mogućnosti cPanel rešenja u skladu sa sopstvenim potrebama, uključujući i jednostavne funkcionalnosti na jedan klik. Ovo omogućava i kompanijama da ispunjavaju potrebe današnjih klijenata uz nminimalne troškove.\ncPanel pored user-friendly interfejsa za krajnje korisnike, nudi napredne funkcije za web programere koji mogu da se posvete web razvoju bez problema da će predmetne izmene uticati na druge korisnike ili hosting naloge. Moguće je instalirati sopstvenih PHP-Pear paketa, Perl modula, RoR aplikacija kao i upotreba Code editora integrisanog u okviru File Manager-a.\ncPanel pruža sledeće funkcionalnosti:\nMigracije i upravljanje internet prezentacijama\nInstalaciju web aplikacija kao što su blogovi, forumi, galerije, i sl.\nZaštitu sadržaja naloga\nDefinisanje cron poslova\nDBMS za upravljanje bazama podataka\nPregled statusa servera\nGenerisanje i pregled statistike posećenosti\nPregled log fajlova i pomoć u otklanjanju grešaka\nRad sa FTP nalozima


"Nezavisne novine" otvorile biro u Vašingtonu\nGlavna i odgovorna urednica banjalučkog dnevnika “ Nezavisne novine” Borjana Radmanović-Petrović, koja je bila u poseti Vašingtonu, govori za naš program o razlozima osnivanja i delatnosti tog lista i otvaranju vašingtonskog biroa.\nRadmanović-Petrović: “Nezavisne novine” su osnovane pre 16. godina, odmah posle rata, i cilj njihovog osnivanja je bio upravo da se malo smire te strasti posle rata da se nekako dodje do pomirenja naroda i zato je pored redakcije u Banja Luci, koja je primarna i osnovna, osnovna i redakcija u Sarajevu kako bi se pokrile sve teme i prilično dobro su uspele u tome. “Nezavisne novine” su sada jedan od vodećih listova u Bosni i Hercegovini koji se prodaje i kupuje na celoj teritoriji Bosne i Herceogivne što nije udobičajeno za ostale listove. Naravno, trudili smo se da budu nezavisne od samog početka da ne utiču mnogo na njih politička kretanja i zbivanja da prosto prevazidju taj rat, kakav jeste bio, i da dodje do nekog pomirenja i da ljudi prestanu da misle o tim teškim temama i da žive neki normalan život.\nGlas Amerike: Koji su razlozi za otvaranje vašingtonskog biroa “Nezavisnih novina”?\nRadmanović-Petrović: "Ta ideja živi već neko vreme. Medjutim, nije bilo prilike za realizaciju i evo sad je tek došlo vreme da uspemo to da uradimo. Naravno, pre svega Amerika kao centar medija, demokratije, novinarskih sloboda, je naravno primamljiva za bilo koji list, ili medij iz celog sveta, pa tako i za nas, i to nam je bio cilj da uspemo da ovde otvorimo svoj biro, i da prenesemo narodu u Bosni i Hercegovini kako političke, tako i socijalne teme i da prenesemo kako ljudi ovde žive, kako Amerikanci, tako i naši ljudi, čime se bave, društvene teme, obične teme, itd., a to je ujedno i razlog da prenesemo sve što se dešava u Americi.\nGlas Amerike: Šta će biti u fokusu izveštavanja vašeg vašingtonskog dopisništva?\nRadmanović-Petrović: Pošto su “Nezavisne novine” dnevni list i narvano bazirane su uglavnom na politici, onda su te političke teme neizbežne i uvek su nekako u prvom planu, ono što se dešava u politici, a pošto je Amerika centar moći i politike, onda je to ono što će biti u fokusu izveštavanja. Medjutim, kao što sam već rekla, stvarno bismo želeli da prenosimo interesantne stvari iz Amerika, a s tim više jer u Bosni i Hercegovini nema baš toliko novina ili nekih medija, koje imaju predstavništva ovde u Americi, u Vašingtonu, i da, izmedju ostalog, i kolegama noviarima prenosimo kako se to ovde radi, kako se živi, kako živi naš narod i američki narod, i to je osnovno.


Niška televizija » Veliko nevreme u Nišu, poplavljen i Podzemni prolaz\nTagovi: jako nevreme, Podzemni prolaz, poplava, Zetska\nJaka kiša koja već satima ne prestajde da pada poplavila je brojne ulice u Nišu, a voda je dospela i u jedan deo novog Podzemnog prolaza gde se nivo vode, kako javljaju gledaoci, stalno povećava.\nSituacija je posebno kritična u Zetskoj ulici, gde poplave nisu retkost pri svakoj većoj kiši, a kako saznajemo, ponovo je poplavljena i hala „Čair“. Zbog toga su, kako saznajemo, i u Podzemni prolaz i u halu hitno poslate ekipe vatrogasaca.\nNevreme, praćeno jakim pljuskom i grmljavinom počelo je nešto posle 18 sati, a pojedini delovi grada ostali su bez struje i kablovske televizije. Niškoj televiziji javila se i gledateljka iz Brzog Broda koja nam je poslala fotografije nekoliko oborenih stabala usled nevremena, a brojne fotografije na društvenim mrežama pokazuju da je slična situacija i u drugim delovima grada.\nPrema informacijama sa sajta Republičkog Hidrometeorološkog zavoda, nepogode sa velikom količinom padavina, gradom i jakim vetrom očekuju se i u ponedeljak, 28. jula.


Za deliberativan dijalog - The Dialogue Dialogue Info\nProces dijaloga između Kosova i Srbije se tokom ovih deset godina karakterizuje po velikom broju sastanaka lidera, često uz veliku pompu i preterivanje u oceni malih rezultata koji su beznačajni za građane. Mnogi od desetina sklopljenih sporazuma se ne sprovode zbog odsustva političke volje i/ili nepoverenja javnosti. Netransparentna politika diskutovanja je u velikoj meri nanela štetu poverenju javnosti u ovaj proces i povećala ubeđenje da najvažnija pitanja iz prošlosti uopšte nisu razmatrana. Građani su većinom bili neupućeni posmatrači, sa ili bez njihove krivice, čineći sklopljene sporazume teško prihvatljivim i spornim zbog kompromisa koji su smatrani neprihvatljivim, čak i štetnim.\nOsim odsustva transparentnosti, proces dijaloga je naštetila i percepcija da je ovaj bio proces nametnut, nije dobro planiran i nedosledan.\nDanas, nakon decenije dijaloga, glavno pitanje je kako bi trebao da se nastavi ovaj oštećeni proces dijaloga kako bi se steklo poverenje i bio dokaziv pred građanima. Idealni odgovor bi bio da se primenjuje deliberativna forma (na engleskom deliberation), što podrazumeva dijalog u kojem se pretresaju i razmatraju mišljenja, sa sučeljavanjem argumenata i donošenjem odluka u korist snage argumenata koje učesnici iznose i argumentuju. U procesu pregovora među stranama sa suprotnim stavovima ili koje su u sukobu, ovo bi podrazumevalo dug proces diskutovanja o svim otvorenim pitanjima i spremnost na kompromise u opštu korist na kraju procesa. Kako bi se uspešno realizovao takav dijalog potrebni su „idealni uslovi za dijalog“ koje je predstavio Jirgen Habermas (Juergen Habermas), „pragmatizam“ Amerikanca Džona Duija (John Dewey), ravnopravnost strana koju je obradio Džošua Koen (Joshua Cohen) i primena deliberativnog modela Džejmsa Fiškina (James Fishkin).\nNa osnovu Fiškinovog modela jedan od glavnih preduslova koji se zahteva u procesu dijaloga je dobrovoljno učešće strana u procesu. Kosovo i Srbija, uprkos činjenici da su bile u dijalogu u raznim periodima, su bojkotovale i prolongirale dijalog u raznim oblicima zbog nedostatka političke volje i kao posledica kontradiktornih pristupa političkih strana u njemu. Na Kosovu je dijalog čak prouzrokovao i političke krize i vanredne političke izbore. Narativ sa nacionalističkim i populističkim koloritom o procesu dijaloga je u vreme izbornih kampanji kod stanovništva oživeo sentimente nepoverenja u pogledu ovog procesa. Kako bi se izgradilo poverenje građana u ovaj proces i kako bi države imale izvornu volju za dijalog, prvo treba da dođe do internog dijaloga i konsenzusa o njegovom značaju. U trenutnoj Vladi, kojom upravlja Samoopredeljenje, stranka koja se stalno protivila dijalogu i nije ga predstavila kao prioritet, cilj u postizanju internog konsenzusa predstavlja izazov.\nU cilju kvalitetnog deliberativnog procesa, strane su dužne da se što bolje pripreme o temama diskusije. Deliberativne diskusije se grade na osnovi predstavljanja argumenata i obrazloženja. U prošlosti, briselski sastanci su smatrani sadržajno nepripremljenim sastancima, iznad svega kao posledica nedostatka transparentnosti i namernog zanemarivanja zahteva o sadržaju sastanaka i toku dešavanja u ovom procesu. Kako bi se postigli pogodni kompromisi za kosovske građane, kosovske delegacije se moraju sadržajno pripremiti imajući koherentan pristup sa dobro argumentovanim predlozima o elementima sveobuhvatnog sporazuma, koji treba da rezultuje uzajamnim priznavanjem Kosova i Srbije, ne ugrožavajući teritoriju zemlje ni unutrašnje uređenje kosovskog Ustava.\nNa kraju, deliberativni proces zahteva da strane budu u stanju da prihvate dobro argumentovane i obrazložene predloge koji rezultuju kompromisom koji ne šteti nezavisnost i suverenitet, preciznije funkcionalnost države. Međutim, razumevanje i prihvatljivost kompromisa u politici zahteva i poverenje i prihvatanje legitimnih struktura zemlje. Stoga, kako bi se postigao prihvatljiv kompromis po kosovske građane treba težiti da dijalog, sa kosovske strane, bude legitiman i inkluzivan, po formi, i dobro pripremljen, u sadržaju. Dok, kako bi se obezbedila kompatibilnost kompromisa sa državnim interesom i voljom Kosova, institucije trebaju da vrše mehanizam intenzivnog polaganja odgovornosti prema Vladi, kao rukovodiocu ovog procesa. Na kraju, Vlada treba da praktikuje transparentnost i interni dijalog sa opozicionim strankama, građanima i civilnim društvom kako bi se povratilo poverenje građana u proces dijaloga i prihvatljivost njegovog konačnog rezultata.


KORAK NAPRED U ZAŠTITI UZBUNJIVAČA U SRBIJI - Magločistač\nPočetna Aktuelno KORAK NAPRED U ZAŠTITI UZBUNJIVAČA U SRBIJI\nUzbunjivači su uglavnom trpeli odmazdu tako što su dobijali otkaze, premeštani su na niže radno mesto, trpeli mobing praznog stola… Takvih primera je mnogo, kaže nam pravna zastupnica u organizaciji „Pištaljka“ Jelena Stojanović i navodi neke od drastičnijih slučajeva poput onog uzbunjivača Zorice Dragutinović, koja je pre više od dve godine prijavila sumnju na korpuciju Agenciji za borbu protiv korpucije.\nNovi Zakon o uzbunjivačima umesto dosadašnje administrativne zaštite Agencije za borbu protiv korupcije, predviđa zaštitu suda. Ministar pravde Nikola Selaković je ranije rekao da ovaj zakon pruža najjači oblik sudske zaštite osobama koje razotkrivaju zloupotrebe i korupciju. „Država će ovim zakonom prvi put moći u potpunosti da stane iza onoga koji trpi određene posledice zbog toga što brani javni interes”, rekao je ministar.\nMeđutim, Transparentnost Srbija (TI) ukazuje da ovaj zakon ne propisuje ni krivična dela ni prekršaje za neke od najtežih oblika kršenja prava uzbunjivača. „Iako odsustvo sankcija neće suziti obim zaštite uzbunjivača, ono će onemogućiti da se adekvatno kazne odgovorni za narušavanje prava ljudi koji su se osmelili da ukažu na korupciju, rasipanje javnih resursa, opasnost po životnu sredinu i zdravlje ljudi i druge nepravilnosti“, navodi TI.


MEI - Aktuelnosti - J. Joksimović: Danska podržava reformske procese u Srbiji\nJ. Joksimović: Danska podržava reformske procese u Srbiji\n28. jul 2020. | Beograd\nMinistar za evropske integracije Jadranka Joksimović izrazila je danas očekivanje da će Srbija i ubuduće moći da računa na još snažniju podršku Danske u sprovođenju reformi na njenom putu ka EU.\nJoksimović je danas primila u oproštajnu posetu ambasadora Kraljevine Danske u Beogradu Andersa Kristijana Hougora i zahvalila mu na dobroj saradnji tokom njegovog diplomatskog mandata u Beogradu koja je, kaže, obeležena unapređenjem bilateralne saradnje, kao i saradnje dveju država na planu evropskih integracija Srbije.\n„Brojni programi koji se sprovode uz finansijsku podršku Kraljevine Danske doprineli su unapređenju reformskih procesa u Srbiji“, naglasila je Joksimović.\nKako je saopštilo Ministarstvo za evropske integracije, Joksimović je istakla da očekuje da će Srbija moći i u budućnosti da računa na još snažniju podršku Danske za sprovođenje svih neophodnih reformi u procesu pristupanja EU, posebno u razvoju i oporavku privrede i preduzetništva.\nTime će se, dodaje, ubrzati i evropski put Srbije.\nJoksimović je izrazila očekivanje da će biti nastavljena ulaganja danskih kompanija u Srbiji koje, navodi, sve više iskazuju interesovanje da investiraju i uspešno posluju u našoj zemlji.\nSagovornici su posebno razgovarali o pokazanoj solidarnosti i saradnji Srbije i EU na planu borbe sa pandemijom Kovid-19, o planovima za socio-ekonomski oporavak regiona Zapadnog Balkana, kao i o podršci u vidu razvojnog Ekonomskog investicionog plana Evropske komisije, koji je najavljen za jesen.\nHougor je naglasio da je zadovoljan što nema otvorenih pitanja između dve zemlje, što daje dobru osnovu za intenziviranje bilateralne saradnje.\nTakođe je istakao da će Danska snažno podržavati reformski proces u Srbiji koja je ključna zemlja regiona i od koje se najviše očekuje.


Kontrole i SAP daju rezultate: Rastu javni prihodi u Srpskoj\nPetak, 15.11.2019., 17:59 Petak, 15.11.2019., 17:37\nPodaci Poreske uprave RS pokazali su da javni prihodi RS po osnovu poreza i doprinosa već nekoliko godina rastu za oko tri odsto godišnje, a posebno je to izraženo u posljednje dvije godine.\n– Intenzivirali smo primjenu indirektnih metoda u utvrđivanju poreske osnovice. Pojačane su i aktivnosti na kontroli ispravnosti prikazivanja prometa preko fiskalnih kasa, te je nastavljen intenzivan rad inspektora istražilaca na razotkrivanju krivičnih djela iz oblasti poreza. Započeli smo i pojačane kontrole sa ciljem otkrivanja onih poreskih obveznika koji isplaćuju dio plate u koverti, a sve ove mjere i aktivnosti u značajnoj mjeri su uticale na rast naplate prihoda – naglašavaju, između ostalog, u Poreskoj upravi RS.\n– Prije svega, omogućeno nam je automatsko izdavanje opomena, kao i izrada rješenja prinudne naplate, koja više ne zavise od subjektivnog faktora. Efekti primjene SAP informacionog sistema ogledaju se i u razvoju elektronskih usluga kao što su elektronsko podnošenje poreskih prijava i prijavljivanja radnika, što značajno smanjuje troškove i štedi vrijeme i nama i poreskim obveznicima. Do sada implementirane funkcionalnosti sistema su značajno unaprijedile naš rad, te očekujemo da će se okončanjem preostalih funkcionalnosti postići puni efekat ovog projekta u vidu povećanja poreske discipline, a time i još veće naplate prihoda, ali i promjene ponašanja naših zaposlenih – navode iz ove uprave.\n– Taj sistem je puno uticao na ažurnost i on ne dozvoljava da kao ranije neko može da ne prijavi ili ne plati poresku obavezu i po godinu dana i nikom ništa. Sada im prijeti blokada računa vrlo brzo nakon isteka roka za plaćanje obaveza. Moguće je da i dalje ima izuzetaka, ali ako se sistem primjenjuje onako kakav on jeste, ne može se desiti da neko šest mjeseci ne plati obaveze. To je po meni glavni razlog za povećanu naplatu javnih prihoda i ti pozitivni efekti informacionog sistema su nesporni, bez obzira na pitanja koliko je on trebalo da bude plaćen, koja imamo u javnosti. Bilo bi dobro da je to povećanje dominantno zbog povećane poslovne aktivnosti i rasta broja zaposlenih, ali realno, to nije u tolikom obimu uticalo – kaže on.\n– SAP je u Poreskoj upravi omogućio povezivanje, automatizaciju i optimizaciju procesa. Jedna od važnijih funkcionalnosti tog sistema je automatizacija procesa slanja opomena za podnošenje poreskih prijava i opomena za plaćanje poreskih obaveza. Omogućava i elektronsko podnošenje poreskih prijava, te onlajn registraciju korisnika naplate doprinosa. Pored toga, SAP pokriva i poresko knjigovodstvo, finansijsko računovodstvo, vođenje upravnih postupaka, upravljanje ljudskim resursima, informacionu bezbjednost – objašnjava rukovodilac ovog projekta u “Prointeru” Bojan Stanković.


WhatsApp ima novu opciju: Lakše obrišite nagomilane datoteke - KoZnaZna - Vizni režim, putovanja\nGifovi, mimovi, fotografije i video-snimci koje vam prijatelji šalju putem WhatsApp društvene mreže, često se nagomilaju i zauzmu ogroman deo prostora za skladištenje podataka, a da to ni ne primetite.\nJako je naporno prolaziti kroz svaku stavku pojedinčano i razmišljati da li želite da je obrišete ili ne, zbog čega je nova funkcija u okviru WhatsApp-a i više nego dobrodošla – olakšava čišćenje pomažući vam da odaberete i obrišete nepotrebne fajlove.\nNovi alat koji je WhatsApp uveo grupiše velike datoteke i medije koji su prosleđivani više puta, tako da možete lako da odaberete više stavki i sve ih odjednom izbrišete. Takođe, sortira datoteke po veličini, što znatno olakšava odluku o tome šta prvo izbrisati.\nUvek možete jednostavno da isključite automatsko čuvanje WhatsApp datoteka, tako što ćete otvoriti „Settings“, pa odatle isključiti „Save to Camera Roll“ ili „Media visibility“, u zavisnosti od toga koji operativni sistem imate, piše B92.\nIpak, ako želite da ostavite automatsko čuvanje datoteka i da isprobate novu alatku, potrebno je da otvorite „Settings“, zatim „Storage and data“, i onda „Manage storage“.


Dnevni horoskop za 3.februar ove godine.\nOvan – horoskop za 3.februar\nNe treba da se opterećujete trivijalnim stvarima, već da se fokusirate na sve ono što vam može doneti i napredak i profit, jer ćete se u suprotnom pokajati zbog veoma važnih propuštenih prilika.\nNemate vremena ni volje da se bavite partnerovom posesivnom ljubomorom, i sve vam više smetaju njegovi ispadi u javnosti, pa je možda pametno da najzad razjasnite neke stvari i postavute jasne granice.\nImate probleme sa bolovima u stomaku, i skloni ste da se prejedate i da tako rešavate neke psihičke krize zbog problema na drugim životnim aspektima.\nBik – horoskop za 3.februar\nNemate danas previše nerava da slušate žalbe kolega na vaš rad, jer ste okupirani pokušajima da se pokažete i dokažete nekim inostranim partnerima i dođete na željenu poziciju, pa ste sasvim na to zaista fokusirani.\nPokšajte da se manje slobodno ponašate i da se i obuzdate kada je u pitanju flert sa osobama koje ne poznajete, jer ste i zauzeti i takvo vam ponašanje zaista ne priliči.\nMuči vas povišen holesterol već duže vreme, pa se javite lekaru da proverite stanje srca i krvnih sudova i na vreme prevenirajte hipertenziju i aterosklerozu.\nBlizanci – horoskop za 3.februar\nOstavite sve stvari onako kakve jesu, i posvetite se ciljevima koji su za vas korisni, i ne gubite vreme i energiju na trivijalne gluposti.\nImate neki poziv na romantični sastanak, ali se ta osoba vama zaista ne dopada, i odbićete je bez razmišljanja.\nPotrudite se da se naspavate jer ste sasvim rasejani i dekoncentrisani, pa sui moguće povrede na radu i u saobraćaju.\nRak – horoskop za 3.februar\nVama je stalo da se dokažete nadređenima, ali to ne možete zaista da postignete tako što ćete da prihvatate gomilu projekata na sebe, i svesni ste da ne možete da ih odradite.\nNa vreme ste shvatili da vam neka osoba koja sa vama flertuje ne prija i ne odgovara u karakteru, ali ona je vrlo uporna i ne znate kako da je na lep i uljudan način udaljite od sebe.\nImate česte probleme sa vidom, pa je vreme da se javite očnom lekaru i da proverite dioptriju, sve kako biste na vreme uzeli naočare ili kontaktna sočiva.\nLav – horoskop za 3.februar\nMožda je pametnije da danas napravite malu pauzu u radu, jer ništa neće ići kako ste planirali i samo ćete da pravite nepotrebne greške i da se nervirate.\nImate potrebu da se osamite i da razmislite o tome da li stalno vi grešite jer vam ni jedna veza ne uspeva, i samo vi na kraju patite.\nJako ste psihički opterećeni i dosta ste loše, pa ste vi i skloni da menjate raspoloženja i upadate u depresivne krize, pa se potrudite da sve nekako rešite razgovorom sa psihologom.\nDevica – horoskop za 3.februar\nNiste zadovoljni poslom koji radite jer vam oduzima vreme i energiju ali nemate nikakvu dobru materijalnu ili psihološku satisfakciju, pa presecite najzad i dajte otkaz.\nSumnjate da vas partner vara, ali nemate dokaze, pa ste postali i paranoični i čak i proveravate poruke i prisluškujete telefonske razgovore.\nImate česte grčeve u mišićima i bolove u zglobovima, pa je možda dobro da se malo više i češće krećete i da ne sedite po ceo dan i na poslu i kod kuće.\nVaga – horoskop za 3.februar\nMorate da se što pre saberete, jer ako ste svesni da su vaši nadređeni pokvareni i podlo koriste vaše znanje i kreativnost da ostvare svoje lične ciljeve, trgnite se i pronađite posao na kome vi možete da zablistate u punom sjaju.\nImate potrebu da sebi nešto stalno dokazujete, i počeli ste da flertujete sa kolegama sa posla, i oni vas samo ogovaraju i ismevaju iza leđa.\nImate probleme sa radom organa za varenje, ali ne idete na kontrole i sami sebi stvarate probleme i ponašate se vrlo neodgovorno prema sebi.\nŠkorpija – horoskop za 3.februar\nDanas je odličan dan da prihvatite neke nove projekte i uložite svu svoju kreativnost i energiju u to da realizujete ono što su vaše velike i iskrene želje.\nNemate volje da se raspravljate sa partnerom, i ignorišete neke njegove ljubomorne ispade jer ste svesni da za to zaista nema nikakvog osnova sa vaše strane.\nSmeta vam višak kilograma, ali on neće nestati preko noći, te se potrudite da se više ktrećete i ćešće da vežbate, ali za svaki slučaj i proverite novo lipida u krvi, jer ste u riziku od nasledne ateroskleroze.\nStrelac – horoskop za 3.februar\nDan je kao stvoren za neke nove uspehe i ostvarenja ciljeva, ali ste vi previše lenji da bilo šta radite i jedva čekate da sve otaljate i da odete kući, jer ste premoreni od obaveza i sve vam je teško i naporno.\nImate priliku da upoznate neku zabavnu osobu na poslovnom putovanju ili na odmoru, i samo od vas zavisi da li ćete opstvariti romansu ili ostati dobri prijatelji.\nZdravlje je najzad dobro i možete da se malo opustite, ali ipak redovno idite na preventivne i neke kontrolne preglede\nJarac – horoskop za 3.februar\nDanas nije vaš dan, i mada ste sa kolegama u odličnim odnosima ipak ćete doneti odluku da sve odradite sami, i kako vi mislite da treba, i naravno napravićete grešku.\nTreba da se pokrenete i da počnete da više izlazite i da se družite sa ljudima, bez predubeđenja da je nužno da odmah pronađete nekoga ko je ljubav vašeg života.\nImate česte tegobe sa upalama respiratornih sluznica i sinusa, pa su česte i glavobolje i porast temperature.\nVodolija – horoskop za 3.februar\nVratite se u stari tempo rada i počnite da se ponašate odgovorno, jer samo tako imate šansu da nešto ostvarite.\nImate problem da prihvatite da se partner od vas distanciraoi i da želi da svako od vas krene baš i svojim putem.\nMorate da se bolje odnosite prema svom zdravlju, te da radite osnovne analize iz krvne slike i da kontrolišete funkciju vitalnih organa.\nRibe – horoskop za 3.februar\nNiste računali da ćete morati toliko da čekate na neke dobre prilike na poslu, i sasvim ste nekako i nervozni i frustrirani, pa ste postali nepodnošljivi za saradnju u kolektivu.\nNeko kome ste se dopali na prvi pogled, pokušava da privuče vašu pažnju, ali ste vi već dugo zauzeti i ne želite da nikada izneverite partnerovo poverenje.\nBolovi u vratnoj kičmi su dosta učestali, pa za početak radite neke vežbe dok lekar ne propiše terapiju.


Vesti online / Vesti / Svet / Tramp: ID će sledeće nedelje izgubiti svu teritoriju\nTramp: ID će sledeće nedelje izgubiti svu teritoriju\nPredsednik SAD Donald Tramp prognozirao je da će Islamska država tokom sledeće nedelje izgubiti svu teritoriju koja je bila pod kontrolom islamista u Iraku i Siriji.\nOn je predstavnicima 79 zemalja koalicije koja se bori protiv Islamske države rekao da bi uskoro trebalo i zvanično da bude saopšteno da koalicija kontroliše sto odsto takozvanog kalifata i da bi to moglo da se dogodi verovatno sledeće nedelje.\nTramp je dodao da militanti pod kontrolom drže samo mali procenat teritorije koju su nekad nazivali kalifatom, javio je AP.\nAmerički zvaničnici su u poslednjih nekoliko nedelja izjavljivali da je Islamska država izgubila 99,5 odsto teritorije i da pod kontrolom drži manje od pet kilometara kvadratnih u selima u dolini reke Eufrat. Međutim, postoji strah da će povlačenje vojske SAD ugroziti ostvarene uspehe.\nTramp je tokom sastanka rekao da je odlučan da povuče vojsku i pozvao druge zemlje da odrade svoj deo u borbi protiv terorizma.\nUN upozorava: ID nije mrtva\nVisoki vojni zvaničnici tvrdili su da bi se ostatak militanata Islamske države mogao pregrupisati i da ostaju pretnja u tom području.\nDržavni sekretar SAD Majkl Pompeo izjavio je da plan povlačenja neće promeniti misiju, već samo taktiku protiv grupe koju i dalje treba smatrati pretnjom. Takozvane "spavajuće ćelije" militanata Islamske države još vrše ubistva u oslobođenim delovima Sirije i Iraka, postavljaju kontrolne punktove i dele propagandni materijal, te se smatra da pripremaju teren za novi uspon grupe nakon povlačenja vojske SAD.\nU jučerašnjem izveštaju UN navodi se da ekstremisti Islamske države i dalje predstavljaju glavnu međunarodnu bezbednosnu pretnju, koja poseduje i najbolje resurse.\n- Borci Islamske države ostaju pod intenzivnim vojnim pritiskom u svom uporištu u istočnoj Siriji, ali su već pokazali rešenost da se odupru, kao i sposobnost da izvrše kontranapad - ističe se u saopštenju.\nDirektor Sirijske opservatorije za ljudska prava Rami Abdulrahman izjavio je da se u planinama i pećinama u Siriji još nalazi između 4.000 i 5.000 militanata Islamske države.\nSVET "Sprema se odlučujuća bitka" (VIDEO)


Kamping turizam u Srbiji nedovoljno iskorišćena šansa - News - Turistički svet\nKamping turizam u Srbiji nedovoljno iskorišćena šansa\nPrirodne lepote, tradicionalna kuhinja, gostoprimljivi ljudi i tranzitni put, faktori su koji bi Srbiju mogli staviti na jedno od nezaobilaznih mesta na evropskoj kamperskoj mapi, ali se ti potencijali dovoljno ne koriste, izjavio je predsednik Kamping asocijacije Srbije Vladimir Đumić.\nPrema njegovim rečima, ono što "koči" razvoj kampinga u Srbiji jesu visoke putarine, jer ponekad koštaju kampere više nego gorivo, ali i nedostatak infrastrukture, poput sanitarnih stanica za kamp kućice.\n- Putarine nisu 'kamping frendli', tako da bi bilo poželjno spustiti ih u kategoriju klasičnih putničkih vozila, jer bi to povećalo broj kampera na prolasku kroz Srbiju - rekao je Đumić za Tanjug.\nDruga bitna stvar je infrastruktura, ističe on, tako da bi bilo dobro iskoristiti tranzitni put kojim kamperi često idu ka Grčkoj i Turskoj i na toj ruti postaviti sanitarne stanice za kamp kućice.\n- Dugačak je put kroz Srbiju i kamperima je teško da nastave put ako im je, na primer, toalet pun. Ako im omogućimo sanitarne uslove na putu kroz Srbiju, poput punjenja vode ili pražnjenja toaleta, naravno uz zadovoljavanje svih ekoloških standarda da takve materije ne odu u zemlju, značajno ćemo doprineti kvalitetu usluge kamperima - rekao je Đumić.\nNaveo je da trenutno u Srbiji postoji samo jedna takva stanica, posle graničnog prelaza Batrovci s Hrvatskom, gde su postavljeni uređaji za pražnjenje toaleta, punjenje vode, struje... "Nadamo se da će takvih stanica u budućnosti biti više", kaže Đumić.\nOsim toga, navodi, bitno je da u kampovima postoji i klasična infrastruktura, kao što su tuševi i toaleti, ali i da kampovi budu dovoljno komforni i prostrani, kako bi i najveća kamping vozila mogla udobno da se "smeste".\nTrenutno u Srbiji, navodi Đumić, ima oko 40 kampova, mada bi ih, prema njegovim rečima, s obzirom na prirodni potencijal zemlje, posebno na jezerima, u banjama i na planinama, trebalo biti više.\nI dok je, ističe, prošle godine susedna Hrvatska imala 17 miliona kamping noćenja, u našoj zemlji je boravilo svega 17.000 kampera.\nPrema Đumićevim rečima, kamping turizam u velikim evropskim zemljama predstavlja više od 25 odsto ukupnog turističkog prometa, a velike prihode od kamping turizma ostvaruju Nemačka, Holandija, Belgija, Francuska...\nNajveći ljubitelji kampovanja su upravo građani zemalja s najvišim standardom, te se na spavanje pod "vedrim nebom" najčešće odlučuju Francuzi, Holanđani, Belgijanci, Nemci, Britanci i Italijani, a zbog porasta standarda i Slovenci, Česi i Poljaci.\nĐumić kaže da i Srbi sve češće hotelski smeštaj zamenjuju prirodom, a najčešće kampuju u Grčkoj i na njenom poluostrvu Halkidiki, mada i po Srbiji.\n- Postoje ljudi koji shvataju prednosti kampovanja u odnosu na hotelski smeštaj, i to je odmor koji se ne može porediti ni s jednim drugim - kazao je Đumić.


Saradnja Crvenog krsta i kompanije Delhaize Serbia - Retail Serbia\nSaradnja Crvenog krsta i kompanije Delhaize Serbia\nU 150 prodavnica kompanije Delhaize Serbia (Delez Srbija) u Beogradu, u formatima Maxi, Shop&Go i Tempo Express postavljene su kasice Crvenog krsta Beograd za prikupljanje humanitarne pomoći.\nZahvaljujući saradnji Crvenog krsta Beograd i kompanije Delez Srbija, sva prikupljena sredstva u akciji „Stalo nam je. Hvala što pomažete“, biće iskorišćena za realizaciju programskih aktivnosti ove organizacije.\nNovogodišnji i božićni paketići za siromašnu decu, kao i za decu koja su u hraniteljskim porodicama ili bolničkom lečenju, pomoć migrantima i deci koja žive u nehigijenskim naseljima ili pružanje pomoći beskućnicima, samo su neki od projekata za čije će se aktivnosti iskoristiti novac prikupljen u ovoj akciji.\nU okviru društveno odgovornih projekata, Delez Srbija nastavlja da pruža podršku aktivacijama koji su usmerene ka poboljšanju života građana u zajednici u kojoj kompanija posluje.\nSamo na Retail Serbia: Delhaize u Srbiji otvorio 18 novih supermarketa, filijala u Rumuniji preuzela najvećeg nezavisnog trgovca


Budi se avio-saobraćaj, ali javlja se nova pretnja za profitabilnost - 05.06.2020, Sputnik Srbija\nBudi se avio-saobraćaj, ali javlja se nova pretnja za profitabilnost\nAvio-kompanije su prošlog meseca snizile cene karata za domaće letove u proseku za 23 odsto, objavilo je Međunarodno udruženje avio prevoznika (IATA) i... 05.06.2020, Sputnik Srbija\nAvio-kompanije su prošlog meseca snizile cene karata za domaće letove u proseku za 23 odsto, objavilo je Međunarodno udruženje avio prevoznika (IATA) i upozorilo da popusti nakon pandemije predstavljaju dodatnu pretnju profitabilnosti.\nU maju je domaći putnički avio-saobraćaj porastao za 30 odsto na globalnom nivou sa vrlo niskog nivoa u aprilu, kada je gotovo cela industrija morala da prizemlji svoje putničke avione zbog pandemije koronavirusa, saopštila je IATA.\nIpak, avio-kompanijama je potreban novac zbog krize i žele da podstaknu putnike da putuju nudeći niske cene karata, rekao je glavni ekonomista IATA Brajan Pirs, koji očekuje „dosta teška vremena za avio-kompanije”.\nU Evropi su niskobudžetne avio-kompanije, uključujući “Viz er“ i „Rajaner“, najavile da očekuju da će preuzeti deo poslovanja konkurenata koji pružaju kompletnu uslugu u vremenu oporavka temeljenog na popustima.\nNa azijskim tržištima, koja su među prvima pogođena, sada se situacija postupno poboljšava, saopštila je IATA. Kineski, južnokorejski i vijetnamski domaći saobraćaj vratio se na 25 odsto prometa od prošle godine, preneo je Bizlajf.


U skladu sa projektom “Uklanjanje divljih deponija i plutajućeg otpada u slivu akumulacije Vrutci u gradu Užicu”, ovih dana počeli su radovi na uklanjanju otpada na nekoliko lokacija.\nGrad Užice u toku juna meseca aplicirao na konkurs Ministarstva zaštite životne sredine za dodelu sredstava za projekte prevencije nelegalnog odlaganja otpada i njegovog uklanjanja. Za uklanjanje divljih deponija u slivnom području akumulacije Vrutci odobreno je 1,2 miliona dinara, a grad projekat kofinansira sa 300 hiljada dinara.\nRadovai na uklanjanju deponije\n“Na lokaciji Kamenolom čisti se jedna od pet mapiranih lokacija na kojima su trenutno divlje deponije. Nakon čišćenja nastavlja se druga aktivnost projekta, koja podrazumeva kontinuirano sakupljanje otpada sa ovog slivnog područja do decembra meseca. Mi ćemo svakako nastaviti sa mapiranjem i uklanjanjem divljih deponija na području grada. Pokušaćemo da gde god je to moguće obezbedimo nedostajuću komunalnu opremu, kako bi se uspostavio što bolji sistem upravljanja otpadom u ruralnom području i sprečilo njegovo nelegalno odlaganje", kazao je Aleksandar Tasić koordinator projekta.\nZapočete aktivnosti u slivu jezera Vrutci biće kako je najavljeno završene do kraja ovog meseca.


Kako da svojoj zajednici objasnite šta je crowdfunding?\nKroz razgovore sa autorima kampanja na Crowdfunding akademiji i Crowdfunding Meetup-ovima koje smo organizovali u prethodnom periodu, često smo nailazili na jedno pitanje koje je možda i zanemareno od strane autora kampaja. Takođe, sa pitanjem, odnosno izazovom smo se suočavali i tokom priprema autora kampanja da lansiraju svoju kampanju. O čemu je reč? Naime, jedan deo zajednice, često ne tako mali, nije upoznat sa crowdfunding-om kao načinom prikupljanja sredstava Nedovoljna informisanost zajednice u ovom slučaju rađa nepoverenje, uskraćivanje podrške i insistriranje da se omogući pružanje podrške uplatom sredstava na drugi način, a ne putem crowdfunding platformi, što je ključno.\nOvaj izazov izaziva „glavobolju“ kod mnogih autora kampanja u Srbiji koji su u svakodnevnom kontaktu sa zajednicom koja bi mogla da ih podrži kada lansiraju kampanju. Kako bi se ovaj izazov uspešno prevazišao, važno je da autori krenu da se bave ovim izazovima na vreme.\nCrowdfunding.rs pripremio je par predloga kako da autori kampanja informišu i pripreme svoju zajednicu za crowdfunding kampanju. \nOrganizujte Q&A uživo ili na društvenim mrežama\nAko ste mapirali one koji nisu upoznati sa time šta je crowdfunding, a možete da dođete do njih ili ih okupite, uradite to! Nema boljeg načina da nekome objasnite šta je crowdfunding, kako funkcioniše nego u direktnom razgovoru.\nUvek možete da organizujete okupljanje svoje zajednice, omogućite članovima zajednica da iznesu sve nedoumice, postave pitanja, objasnite im šta je crowdfunding, kako funkcioniše i odgovorite im na sva pitanja i razjasnite nedoumice. Takođe, možete da organizujete i redovne razgovore sa zajednicom uživo na društvenim mrežama.\nSpremite odgovore na pitanja backer-a\nPotencijalni backer-i koji nemaju poverenja u crowdfunding kao način finansiranja projekata će često imati mnogo pitanja i važno je da znate odgovor na svako. Ukoliko niste spremni da date odgovore, možda je bolje da u razgovor ne ulazite. Razlog je jednostavan – nedostatak kvalitetnih odgovora na pitanja backer-a će samo produbiti njihovo nepoverenje u crowdfunding. \nPredstavite benefit zajednici\nBacker-ima često nije jasno zašto bi vas podržali u vašem poslovnom poduhvatu, kao i iz kog razloga bi trebalo da podrže vaš proizvod koji još uvek ne postoji. U komunikaciji sa backer-ima u vezi sa ovim pitanjem trebalo bi da se fokusirate na ulogu nagrada u crowdfunding kampanji. Dakle, ako potencijalni backer-i postave pitanje šta oni imaju od toga, treba im objasniti zašto je bolje da, recimo, vaš proizvod kupe kao nagradu u crowdfunding kampanji. Na primer, zato što će biti jeftiniji nego u maloprodaji, ili zato što kroz podršku u crowdfunding kampanji mogu da dobiju neku ekskluzivnu nagradu koja neće biti dostupna po završetku crowdfunding kampanje. \nPredstavite svoj plan \nPošto kroz crowdfunding kampanju finansirate pokretanje proizvodnje ili realizaciju projekta, odnosno nešto što još ne postoji, backer-i će često imati manjak poverenja da ćete u svojoj nameri uspeti nakon što prikupite novac. Zato je važno da znate da na jednostavan i detaljan način svojoj zajednici objasnite kako ćete potrošiti novac, kao i kako ćete ispuniti svoje obećanje i isporučiti im nagrade ili realizovati projekat. \nDajte zajednici primere\nVaša kampanja nije jedina, nije ni prva, a nije ni poslednja crowdfunding kampanja. Zato se naoružajte primerima uspešnih kampanja, naročito ako ste vi podržali neku. Pokažite svojoj zajednici da crowdfunding funkcioniše, da nije prevara i da ste, recimo, vi dobili nagradu. Najbolje je da koristite primere koji su bliski ili čak poznati vašoj zajednici. \nPripremite materijal u kome objašnjavate crowdfunding proces\nCeo crowdfunding proces možete da predstavite svojoj zajednici kroz infografike, video-objašnjenja (explainer video), kao i drugi materijal koji je pogodan za vašu zajednicu. Ovaj materijal možete da distribuirate zajednici putem direktnog mejla, oglašavanja na društvenim mrežama, u privatnoj komunikaciji i na druge načine.\nAko se suočite sa ovim izazovom i backer-i nemaju momentalno pozitivnu reakciju na vaš poziv da vas podrže, nemojte da se obeshrabrite. Ako ste počeli sa pripremom svoje kampanje na vreme, nemate razloga za brigu. Važno je da razmislite kako zajednici da objasnite šta je crowdfunding i kako funkcioniše tako da smanjite ili eliminišete nepoverenje u ceo proces. Za početak, nemojte da krijete da ćete pokrenuti crowdfunding kampanju, jer ako je iznenada lansirate, a deo zajednice nema poverenja u ovakav način prikupljanja sredstava, potrošićete dragoceno vreme. Zato, razmislite koji je način najbolji za vas i vašu zajednicu i počnite već danas!